SHUKRI YAHAYA SAHKAN BEBERAPA AHLI KELUARGA RAPAT POSITIF COVID-19

"Dukacita saya nak maklumkan kakak saya dua orang, adik perempuan saya, ipar lelaki saya dan seorang anak buah saya disahkan positif Covid-19. Saya sudah membuat kuarantin diri sejak Sabtu lepas dan membuat ujian swab pada kelmarin (Khamis) dan keputusannya negatif. Mungkin Allah bagi negatif untuk saya menjaga keluarga saya yang lain.

"Saya tiada kontrak langsung dengan adik-beradik saya, jangan risau saya akan melalui kuarantin kendiri selama 14 hari dan akan maklumkan kepada semua dari semasa ke semasa.

"Jangan risau saya akan pulang kerumah untuk menyambung kuarantin diri dan tidak berjumpa sesiapa pun. Doa-doakan kami," jelas pelakon Shukri Yahaya melalui kemaskini Instagram Stories pada Sabtu.

Klik untuk gambar besar

Pelakon '7 Hari Mencintaiku' itu memberitahu beberapa orang ahli keluarganya disahkan positif Covid-19. Dalam masa sama, Shukri turut mengesahkan dirinya negatif wabak tersebut.

Melihat pada muat naik itu, Shukri berada dalam kenderaan yang dipandunya bersendirian selepas mengambil keputusan ujian swab Covid-19. Bapa kepada sepasang cahaya mata itu dalam masa sama berpesan kepada orang ramai agar sentiasa meningkatkan kawalan kendiri dan mematuhi SOP yang telah ditetapkan.

"Jaga diri ya semua, mula-mula ramai yang ambil sambil lewa tentang virus ini. Apabila sudah kena pada keluarga sendiri susah woo. Kau akan menangis punya! Tambah-tambah bila tengok satu persatu adik-beradik kau, jadi kau sendiri kena kuat. Kuat yang saya maksudkan daripada segi mental dan hati," ujarnya.

www.myartis.com / Sumber & foto: Astro Gempak & Instagram Shukri Yahaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBAR MESEJ LUCAH & VIDEO, POLIS SIASAT PENDAKWAH

Gara-gara mengedar mesej lucah dan video di laman Telegram hingga tular dan menimbulkan kegusaran serta perpecahan masyarakat, pihak polis mengesahkan bahawa satu kertas siasatan telah dibuka berhubung isu tersebut yang mendakwa melibatkan seorang pendakwah terkenal.

Menurut Pengarah Jabatan Siasatan Jenayah Bukit Aman, Datuk Seri Abd Jalil Hassan, siasatan mengenai kes tersebut dijalankan di bawah Seksyen 504 Kanun Keseksaan iaitu dengan sengaja mengaibkan dengan niat hendak membangkitkan pecah keamaman.

"Kes juga disiasat mengikut Seksyen 233 Akta Komunikasi dan Multimedia 1998 (penggunaan tidak wajar kemudahan rangkaian atau perkhidmatan rangkaian)," ujarnya dipetik sebagai berkata melalui Sinar.

Klik untuk gambar besar

Untuk info, Seksyen 504 Kanun Keseksaan boleh dihukum penjara sehingga dua tahun atau denda atau kedua-duanya sekali jika sabit kesalahan. Manakala  Seksyen 233 Akta Komunikasi dan Multimedia 1998 pula memperuntukkan hukuman denda tidak melebihi RM50,000 atau hukuman penjara tidak melebihi satu (1) tahun atau kedua-duanya sekali.

Terdahulu, Abd Jalil memaklumkan jika orang ramai mempunyai maklumat mengenai kes berkenaan diminta untuk menyalurkan informasi tersebut ke Ketua Unit Siasatan Jenayah Terkelas Jabatan Siasatan Jenayah Bukit Aman, Superintendan Junainah M Kasbolah atau Pegawai Penyiasat, Mohd Khabir Afandi.

Selain itu, pihak polis juga menasihatkan orang ramai agar menjadi pengguna media sosial yang bijak dan tidak salah menggunakan platform berkenaan sehingga boleh mendatangkan kegusaran awam serta menjejaskan siasatan pihak polis.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI LUAH RASA LEGA ALIFF SYUKRI KINI SUDAH BERUBAH

"Sejujurnya saya suka sebab nampak banyak perubahan pada dirinya... dia lebih cool, dengar cakap dan ikut nasihat saya. Kalau dahulu nasihat juga tapi dia tak nak dengar. Contohnya kita cakap jangan buat lagu tapi dia buat juga. Sekarang ini kalau ada orang suruh komen sesuatu isu di media sosial, saya cakap jangan campur hal orang, dia akan okay.

"Apa yang saya nampak kebelakangan ini dia lebih mendengar cakap dan menerima pendapat kita," jelas isteri usahawan kosmetik, Datuk Seri Aliff Syukri iaitu Datin Seri Nur Shahida Mohd Rashid yang bersyukur suaminya itu mula menunjukkan perubahan sikap yang lebih baik dan mengakui Aliff kini lebih mendengar nasihat dan terbuka menerima pandangan orang lain.

Aliff dalam kenyataan sebelum ini berazam untuk mengurangkan kontroversi membabitkan dirinya dan menjauhkan diri daripada gimik murahan di media sosial, memandangkan anak-anak kini sudah semakin meningkat remaja.

Klik untuk gambar besar

Kata Aliff, dia mula malu dengan anak-anak apabila dikaitkan dengan isu panas, sekaligus menjejaskan reputasi sebagai seorang bapa. Niat Aliff itu mendapat sokongan isteri.

Sementara itu, Shahida memberitahu salah satu nasihat yang diberi kepada suami adalah untuk tidak mengulas sebarang isu membabitkan orang lain di media sosial.

"Apabila ada isu membabitkan rakan-rakan atau orang lain, kita tak nak beri komen atau campur hal mereka kerana takut termakan diri. Hari ini hari mereka, mungkin esok hari kita. Benda ini berputar, jadi saya rasa cukuplah kita tahu urusan keluarga kita sahaja, sebab kita pun tak tahu hujung pangkal sesuatu isu, bimbang jadi fitnah.

"Hidup kita ni macam roda, ada masa di atas dan ada masa di bawah, takkan dah jatuh baru nak sedar, jadi lebih baik ambil langkah awal. Kami pun dah nak masuk umur 40 tahun," ujarnya.

Untuk makluman, Aliff dan Shahida mendirikan rumah tangga pada Ogos 2007 dan dikurniakan lima orang cahaya mata iaitu Ammar Ahyyan, Qadejah El Zahra, Ibraheem Adham, Yusoff Al Qardawy dan Raudhah Arshiyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT COVID-19 - PARU-PARU FAZLI ZAINAL ROSAK 75 PERATUS

"Kesan kerosakan ke atas paru-paru saya akibat Covid-19 agak teruk juga. Disebabkan itu, saya masih mengalami batuk-batuk dan kesukaran bernafas. Malah, jika bercakap pun saya cepat mengah.

"Walaupun keadaan kesihatan beransur pulih sekarang, tapi saya masih belum boleh bernafas dengan baik lagi dan perlu bergantung dengan bantuan oksigen," demikianlah jelas penyanyi Fazli Zainal apabila ujian imbasan tomografi berkomputer (CT Scan), hari ini mendapati kira-kira 75 peratus paru-parunya rosak akibat Covid-19.

Fazli, 43, ketika dihubungi berkata, dia amat terkejut dengan keputusan imbasan itu sebaik dimaklumkan doktor kepadanya. Fazli yang kini dirawat di Hospital Ampang itu berkata, dia pernah cuba ke tandas tanpa bantuan oksigen, tetapi dalam tempoh satu minit paras oksigen dalam badannya turun mendadak dari 93 peratus hingga 55 peratus.

Menurut Fazli, dia juga belum berkesempatan mengambil suntikan dos pertama vaksin yang sepatutnya pada 23 Julai apabila dia dijangkiti Covid-19 sebelum tarikh itu.

Klik untuk gambar besar

"Ketika masih di tahap pertama dan kedua, saya hanya kuarantin diri di rumah selama seminggu. Bagaimanapun, saya dimasukkan ke Hospital Ampang pada 31 Julai lalu kerana tahap oksigen turun sehingga 75 peratus. Tak sangka juga, sudah 20 hari saya menerima rawatan di hospital ini kerana jangkitan Covid-19.

"Namun, terima kasih kepada keluarga, rakan-rakan selebriti dan orang ramai yang tak putus-putus doakan untuk saya. Setiap hari, ramai orang bertanya khabar dan itu cukup memberikan saya semangat. Bagi saya sekarang, hanya doa-doa daripada anda yang tidak putus buat saya amat penting untuk sembuh dari wabak ini," katanya.

Menurut Fazli, apa yang dibimbangkan ketika tahap kesihatannya teruk ialah kematian. Katanya, dia terfikir-fikir apakah mampu terlepas daripada menjawab soalan Malaikat di dalam kubur nanti.

"Justeru, saya kini memang mendahulukan solat lebih awal. Ini kerana, saya tidak tahu bila nyawa akan dicabut dan setiap kali masuk waktu, saya akan terus solat dan tidak bertangguh lagi," katanya.

Ditanya juga mengenai jangkaan dia akan dibenarkan pulang ke rumah, Fazli berkata, mungkin dalam tempoh seminggu lagi. Namun, katanya semua bergantung kepada tahap kesembuhan kesihatannya dan kebenaran daripada doktor.

Untuk makluman, Fazli juga pernah muncul dengan single berjudul 'Mantan Yang Terluka' ciptaan Ajai dan lirik oleh Ahmad Fedtri Yahya. Dia juga tampil dengan lagu 'Kurnia' bersama Bob Yusof pada 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMUM BERHENTI MENYANYI - ASHIRA MOHON DIBERI RUANG: "TOLONG HORMAT KEPUTUSAN SAYA..."

"Menuju 2023, inilah masanya. 1999-2022 adalah satu perjalanan yang mencabar dalam hidup saya. Mana yang baik saya akan semat dalam lubuk hati yang paling dalam. Masa untuk tutup buku sekarang dan mulakan yang baru.

"Tolong hormat keputusan saya, biarkan saya hidup dengan kehidupan saya sendiri bersama anak dan keluarga tanpa mata-mata mereka yang mahu mencari perhatian.

"Saya Ashira Aziz undur diri sebagai public figure. Adios amigos (selamat tinggal kawan dalam bahasa Perancis). Bagi saya ruang please, saya ok," itulah kata penyanyi Ashira Aziz yang mengumumkan bahawa dia akan meninggalkan industri seni nyanyian bermula tahun 2023.

Klik untuk gambar besar

Mengakui banyak cabaran sepanjang bergelar anak seni, Ashira, 38, meminta semua pihak agar menghormati keputusannya selain mahu memulakan kehidupan baharu bersama anak dan keluarga.

Berkongsi perkara tersebut menerusi beberapa hantaran di laman Instagram Stories miliknya baru-baru ini, pelantun lagu 'Di Ombak Resah' itu turut menyampaikan ucapan terima kasih kepada seluruh peminat yang pernah menyokong kerjaya seninya bermula daripada dulu hingga kini.

"Tidak kisah jika ada sesiapa yang mahu unfollow saya, bye dua tipu-tipu. Terima kasih kepada semua terutama peminat saya yang sokong daripada dulu hingga kini. Maafkan saya sebab tidak meneruskan perjalan kerjaya seni ini," tambahnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI DEDAH 3 BULAN DUDUK BERASINGAN, DAKWA CURANG 2 LELAKI - NADIA BRIAN ENGGAN BUKA AIB

Jika sebelum ini pergolakan rumah tangga pelakon Nadia Brian dan suaminya, Muizz Nasruddin menjadi teka-teki, namun kini persoalan tersebut akhirnya terjawab apabila suami Nadia mendedahkan mereka sudah tiga bulan tinggal berasingan.

Muizz ketika dihubungi berkata, dia sudah cuba sedaya-upaya menyelamatkan rumah tangga mereka, namun menemui jalan buntu. Muizz yang berkahwin dengan Nadia kurang setahun lalu berkata, ketika ini isterinya tinggal di rumah ibunya.

"Status kami sehingga kini masih suami isteri, tapi hampir tiga bulan isteri tidak tinggal bersama di rumah saya. Saya tak pernah halau dia dan sudah berkali-kali meminta dia balik tapi dia tidak mahu.

"Saya cuba untuk menghubungi ibu dan keluarga dia untuk selesaikan masalah, tapi sia-sia. Saya cuba yang terbaik untuk menyelamatkan perkahwinan ini tapi dia tidak memberi kerjasama," jelasnya.

Klik untuk gambar besar

Menurut Muizz, segala perkongsiannya di laman Instagram sebelum ini yang mengatakan dirinya dikhianati dan dianiaya itu adalah benar.

"Perkongsian di Instagram sebelum ini memang benar. Saya dihina, dihalau, dikhianati dan dianiaya. Saya ada bukti yang cukup mengatakan isteri saya berlaku curang terhadap saya.

"Saya ambil keputusan untuk keluarkan kenyataan sebab dia sudah berlebihan dengan memalukan saya dan tidak menghormati saya sebagai suami serta keluarga saya.

"Dalam masa sama, dia memberitahu orang dalam industri hiburan semua yang berlaku adalah salah saya kerana tak sediakan kehidupan yang dia mahukan. Saya sangat-sangat kecewa," katanya yang melihat perceraian adalah pilihan terakhir yang dimilikinya.

Terdahulu, Muizz enggan mengulas mengenai dakwaan pelakon Aidit Noh menjadi orang ketiga dalam hubungan mereka. Muizz juga sebelum ini ada memuat naik gambar dan kapsyen berbaur kekecewaan sehingga mengundang pertanyaan dalam kalangan netizen berhubung status rumah tangga mereka.

Untuk makluman, Muizz dan Nadia atau nama sebenarnya Nadia Najwa Mohamed Rashidi, 29, mendirikan rumah tangga pada 9 November tahun lalu di Magica Hall, Shah Alam.

Sementara itu, Nadia ketika ditanya berhubung perkara ini berkata yang dia enggan membuka aib mana-mana pihak berhubung masalah rumah tangganya dengan ahli perniagaan, Muizz Nasruddin.

Nadia turut memohon supaya semua pihak mendoakan yang terbaik untuk perkahwinan yang baru dibina tidak sampai setahun itu.

"Saya mohon doakan yang baik-baik buat kami. Saya tidak suka berkongsi hal peribadi di media sosial. Apa yang Muizz nak cakap, tak apalah. Kami berkahwin belum sampai setahun dan proses kami kenal pun tak lama seperti pasangan lain.

"Ibu saya juga ada pesan supaya tidak mengaibkan sesiapa. Saya tak nak ulas panjang sebab isu ini terlalu peribadi, bimbang timbul fitnah," tuturnya.

Menurut Nadia, masalah rumah tangga mereka bukan isu penting yang perlu diberi perhatian, sebaliknya fokus harus diberikan kepada peningkatan mendadak kes Covid-19 di negara ketika ini.

"Isu babitkan saya ini hanyalah masalah kecil, namun apa yang lebih penting adalah isu-isu dunia yang berlaku ketika ini. Sekarang ini masalah yang paling membimbangkan kita adalah kes positif Covid-19 yang semakin meningkat. Saya mohon kita semua untuk menjaga penjarakan fizikal dan cuba hentikan penyebaran virus ini," ujarnya.

www.myartis.com / Sumber & foto: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PELAKON VETERAN, ABU BAKAR OMAR DIJEMPUT ILAHI

"Di kemuliaan pagi Jumaat 4 Ramdhan 1442H bersamaan 16 April 2021 jam 9.04 pagi.. Dengan sedih keluarga memaklumkan bahawa ayahanda kami Tuan Haji Abu Bakar Omar telah dijemput kembali ke rahmatullah," demikian tulis Mohd Zainuddin Abu Bakar yang memaklumkan bapanya, pelakon veteran Abu Bakar Omar telah meninggal dunia pagi tadi.

Berita sedih tersebut dikongsikan anak Allahyarham sendiri menerusi sebuah posting di Facebook. Difahamkan, Allahyarham Abu meninggal dunia selepas didapati mengalami masalah jantung.

Menurutnya lagi, jenazah Allahyarham bapanya akan disolatkan di Masjid Al Ghufran sebelum dikebumikan di Tanah Perkuburan Islam Akar Peluru selepas waktu Asar.

Dilahirkan di Titi Gajah, Alor Setar pada 25 April 1948, Allahyarham banyak membintangi filem dan drama tempatan. Antara filem popular 'Cinta Kolestrol', 'Hingga Hujung Nyawa' dan 'Duyung'. Paling terbaru, Allahyarham membintangi drama 'Khilaf Terakhir' yang ditayangkan pada Januari lalu.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DJ MUAZ KOOL FM, KEHILANGAN BAPA SAUDARA AKIBAT COVID-19

"Benda yang saya paling takut, terjadi jugak, Pak uda saya, iaitu Idris b Atan, telah pergi selamanya, kami sekeluarga masih terkejut dengan apa yang berlaku, begitu cepat virus covid ini merebak, Moga mak uda, kak long, kak ngah @syahirahidris n lokman kuat dalam menghadapi dugaan yang getir ini.

"Ya Allah Ya Tuhanku ampunilah dia, rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya, semoga arwah di tempatkan di kalangan orang-orang yang beriman..AlFatihah," demikian kongsi penyampai radio Kool FM, Muaz Mohamed mengenai bapa saudaranya iaitu Allahyarham Idris Atan yang disahkan meninggal dunia akibat jangkitan wabak Covid-19, jam 3.22 petang semalam.

Untuk makluman, Allahyarham Idris merupakan antara empat mangsa yang disahkan meninggal dunia semalam, menjadikan jumlah kematian akibat Covid-19 setakat ini kepada lapan kematian.

Al-Fatihah!

Klik untuk gambar besar

Foto: Muaz IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TERTEKAN KERANA WARGANET, I GIVE UP..." - ELYANA AKUI STRES AURAT SERING DIPERSOAL

"Betul, saya tertekan kerana warganet. I give up, betul-betul give up," itulah kata penyanyi Elyana mengakui berasa tertekan dengan sikap netizen yang terus-menerus persoalkan caranya menutup aurat.

Semalam, kecoh di media sosial apabila penyanyi lagu 'Kalis Rindu' itu mengambil tindakan memuat naik fotonya tidak berhijab dan berseluar jeans koyak di laman Instagram.

Biarpun ada yang bimbang mengenai keadaan terkini penyanyi tersebut, ada juga yang mengecam serta mempertikaikan tindakannya seperti persendakan tuntutan agama.

Sebelum ini, Elyana meluahkan rasa marah terhadap segelintir netizen yang menuduh dirinya menggunakan alasan sakit kanser limfoma untuk meraih simpati orang ramai.

Klik untuk gambar besar

Kerana terlalu marah dengan sikap netizen yang menuduhnya secara melulu itu, Elyana menyuarakan bahawa dia mahu bersemuka dengan individu tersebut.

Terdahulu, viral di media sosial TikTok mengenai sebuah hantaran video oleh Elyana yang memaparkan dirinya sakan berjoget bersama rakan-rakan sambil mempromosikan produk jualan mereka.

Bagaimanapun, hantaran video berkenaan telah mendapat kecaman daripada netizen yang rata-rata mendakwa penyanyi itu seakan ‘lupa diri’ selepas sembuh dari penyakit kanser limfoma yang dihadapinya.

Tampil menjawab komen, Elyana memaklumkan bahawa dia sememangnya mempunyai perangai 'gila-gila' dan itu merupakan dirinya yang sebenar walaupun sebelum ditimpa penyakit.

"Memang saya dari dulu macam ni... tu yang pelik diorang tiba-tiba nak suruh saya jadi ustazah pulak," ujar Elyana atau Erneelya Elyana Emrizal.

Dalam pada itu, ada juga netizen yang terkejut melihat cara Elyana membalas komen yang hanya bertujuan untuk memberi nasihat kepadanya agar lebih berpada-pada dalam bergembira.

"Terkejut tengok dia balas chat orang, betul ke dia ni, macam tak percaya pulak, saya peminat tetap hmmmm," tulis seorang pengguna TikTok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELESAI PROJEK DI KOREA - HAN BYUL KEMBALI KE MALAYSIA SELEPAS SETAHUN

Juara musim kedua program realiti, Big Stage iaitu Han Byul kini sudah kembali ke Malaysia, selepas setahun pulang ke Gangnam, Seoul, Korea Selatan.

Penyanyi lagu 'Luka dan Bahagia' itu selesai menjalani proses kuarantin selama tujuh hari di sebuah hotel di ibu negara, sebaik menjejakkan kaki di Malaysia pada 31 Mac lalu.

"Lucunya, ketika saya berkongsi cerita sudah tiba di Kuala Lumpur dalam media sosial, ada peminat fikir saya bergurau. Tidak kurang juga menyangka perkongsian itu usikan 'April Fool'," katanya.

Klik untuk gambar besar

Menurut artis naungan syarikat pengurusan, Laugh Out Loud Entertainment ini, sepanjang setahun di Seoul, dia menyempurnakan beberapa projek selain berehat.

"Saya mengikat kontrak bersama syarikat muzik baharu dan merakamkan single berjudul 'Used To This'. Rangka kerja termasuklah menyiapkan video muzik dan urusan lain yang mengambil masa enam bulan.

"Single itu dilancarkan Januari lalu dan dipromosikan selama hampir sebulan. Saya turut melancarkan lagu runut bunyi K-drama Mr Queen diberi judul 'Like A Star'," jelasnya.

Teruja pulang ke Malaysia yang dianggap rumah keduanya, Han atau nama penuhnya, Jang Han-byul bersemangat menghangatkan trek seni di negara ini.

"Saya dimaklumkan pihak pengurusan, saya terbabit dalam beberapa drama dan telefilem serta komitmen seni lain. Pendek kata, saya tidak sabar mahu memberikan 100 peratus komitmen," ujarnya.

www.myartis.com / Sumber & foto: Berita Harian & Instagram Han Byul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKID TAK BOLEH BANGUN LANGSUNG" - ANAK LAN KENA HEMPAP LELAKI 90KG ++

"Kejadian 6.30pm tadi di ice skating Ioi City Mall. Akid jatuh sebab tak dapat balance badan (1st time main). Tiba-tiba datang seorang lagi lelaki mat salleh jatuh hempap atas belakang Akid. Akid tak boleh bangun langsung. Masa tu KY dah fikir macam-macam dah sebab KY dengan LS kat luar kaca temapt main tu. Memang nampak Akid tak bergerak. Dia menangis je atas ais tu.

Berlari tak cukup tanah rasanya bila nampak dia kena hempap dengan lelaki yang berbadan besar tu. Dia nangis sekuat-kuatnya. Alhamdulillah, pihak ice skating tu bertindak pantas dan lelaki tadi jugak nampak sangat risau takut pinggang Akid patah. Dia mengaku dia jatuh atas badan Akid yang berat dia baru 16kg.

"Berat lelaki tu dlm 90kg ++. Benda dah nak jadi takkan KY nak mengamuk kat situ pulakan," demikian tulis isteri kepada penyanyi Lan Solo, Nur Sheila Hassim yang berkongsi detik cemas yang dihadapinya bersama suami apabila anak ketiga mereka, Muhammad Akid Qassyaff dihempap oleh seorang lelaki seberat 90kg ++ ketika sedang bermain 'ice skating'.

Klik untuk gambar besar

Sementara itu, Sheila turut memberi candangan agar pihak pengurusan  tersebut dapat mengasingkan tempat permainan untuk kanak-kanak dan orang dewasa supaya perkara sedemikian tidak berlaku pada orang lain: "Cuma sekadar cadangan.

"Kalau-kalau in future, pihak ice skating tu boleh asingkan tempat untuk yang amatur dengan yang dah terrer sebab yang terer ni suka tunjuk aksi yang diorang boleh laju-laju atas ice tu jadi tak sempat brek. Habis terkena orang lain. Sekadar cadangan jela. Apa-apa pun, terima kasih kepada semua yang membantu kami kat Ioi City Mall tadi.," ujarnya.

Lan dan Sheila mendirikan rumah tangga pada 5 Disember 2009. Pasangan ini dikurniakan empat cahaya mata iaitu Nur Amna Qaleesya, Nur Amna Qeesyara, Muhammad Akid Qassyaff dan Nur Amna Quxandra.

www.myartis.com / Sumber & foto: Astro Gempak, Instagram Lan Solo & Nur Sheila Hassim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN ANAK DIPERKATAKAN - FAYE KUSAIRI TAMPIL 'BERSUARA'

"Bagi yang suka menyibuk sangat tanya Alif ni tiada bergambar dengan adik-beradik dia ke tak tu, ni ha... Sis repost gambar throwback Alif tiga hari selepas kelahiran dia yang diambil di rumah ibu bapa saya.

"Malah Kak Yanti (ibu kepada anak-anak tiri saya) dan abang-abang kepada Alif yang kacak ni tunggu saya di luar bilik bersalin bersama keluarga saya, menunggu nak menyambut kelahiran Alif.

"Dan saya memang sangat akrab dengan Kak Yanti malah beliau juga sangat rapat dengan keluarga suami," kata pelakon Faye Kusairi menerusi laman Instagram miliknya.

Faye bertindak memuatnaik gambar anak sulung lelaki bersama dua anak tirinya sebagai 'belanja' kepada segelintir pengikutnya yang gemar memperkatakan tentang hubungan mereka.

Klik untuk gambar besar

Isteri kepada pengarah, Azmi Hatta itu turut memberitahu dia juga mempunyai hubungan rapat dengan Yanti iaitu bekas isteri suaminya yang juga ibu kepada dua anak tirinya iaitu Azam, 17 dan Aqif, 16 tahun.

Dalam pada itu, Faye berkata, walaupun dia tidak perlu menjelaskan mengenai perkara peribadi kepada orang luar namun dia mengambil keputusan untuk 'melayan' kerana berasa jengkel dengan pertanyaan berhubung hal itu.

Pinta Faye lagi, dia berharap selepas ini tiada lagi netizen yang cuba menjentik isu peribadi terutama berkaitan keluarganya di laman sosial.

"Jadi acik-acik bawang, dah tak payah kot nak cuba jual bawang hangit dekat Instagram saya. Jangan usik keluarga besar saya. Pergi membawang tempat lain. Anda tidak dialu-alukan di sini.

"Saya tidak perlu menjelaskan apa-apa tapi sebab korang menjengkelkan sangat, saya layan juga la sekali-sekala. Apa ada hal... Huhu," tuturnya.

Untuk makluman, Faye dan Azmi berkahwin pada 9 April 2017 dan pasangan itu dikurniakan seorang cahaya mata lelaki yang diberi nama Alif Azmi yang dilahirkan pada ulang tahun pertama perkahwinan mereka.

Azmi sebelum ini pernah berkahwin dengan pelakon Elly Mazlein pada 9 November 2014 dan bercerai pada 15 Oktober 2015. Mereka mempunyai seorang anak perempuan, Putri Sara Sefhia yang kini berusia dua tahun.

www.myartis.com / Sumber & foto: mStar & Instagram Faye Kusairi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN RL BAKAL TINGGALKAN MELODI?

Rezeki Mohd Razizan Abd Razak atau Zizan raja Lawak nampaknya makin murah apabila kononnya dia dilamar untuk menjadi wajah eksklusif Astro. Ikhlasnya, bukan mudah untuk seseorang artis itu mahu dipilih oleh Astro melainkan mempunyai daya tarikan dan sokongan hebat peminat.

Namun apa yang berlegar difikiran ramai pihak sekarang ialah apa akan berlaku dengan rancangan Melodi TV3 sekiranya Zizan bersetuju menerima lamaran tersebut? Mungkinkah Dira Abu Zahar akan berseorangan atau TV3 sudah menyediakan pelan B untuk menutup 'lubang' yang ditinggalkan nanti?

“Ya, memang benar saya ditawarkan oleh pihak Astro tapi saya belum tahu lagi apa yang mereka nak. Setakat ini saya masih tak tandatangani apa-apa kontrak lagi. Apa yang saya tahu, mereka menawarkan saya untuk menjadi wajah eksklusif Astro Warna," ujar Zizan dipetik sebagai berkata ketika ditemui media di lokasi penggambaran Mael Lambung di Pusat sains Negara, Bukit Kiara.

Menjawab soalan lain mengenai kerjayanya di Melodi, kata Zizan dia tidak boleh menjawabnya sebab belum melihat kontrak itu lagi. Menurut Zizan, semuanya masih dalam perbincangan dan bergantung kepada kontrak tersebut. Baginya, setiap perkara mesti ada pengorbanan seolah-olah menggambarkan dia harus mengorbankan 'Melodi' jika terpaksa membuat pilihan.


DIKECAM PAKAI TUDUNG GAYA LILIT BELAKANG - TYA ARIFFIN AKUI MASIH BELAJAR JADI LEBIH BAIK

"Terima kasih atas semua perhatian nya dengan Tya. Teguran kalian Tya anggap adalah rasa sayang dari kalian. Ya, Tya masih belajar untuk jadi yang lebih baik. Apapun itu, Tya bersyukur masih banyak orang yang peduli dan perhatian dengan Tya," demikianlah tulis menantu kepada penyanyi nombor satu negara, Datuk Seri Siti Nurhaliza iaitu Tya Ariffin.

Kata-kata Tya itu susulan perkongsiannya yang menjadi perhatian ramai apabila memaparkan dirinya memakai tudung gaya lilit belakang serba putih sehingga mengundang kecaman. Netizen mendakwa dia menggayakan tudung seolah-olah biarawati.

Malah, ada juga yang membandingkan cara pemakaian Tya itu dengan kakak iparnya iaitu pelakon Izara Aishah yang diilihan lebih sopan. Netizen turut memberi teguran agar memakai tudung mengikut syariat Islam dan jangan mengikut fesyen semata-mata.

Dek kerana itu, Tya berkata, dia menerima teguran diberikan dengan hati terbuka. Ujarnya, dia masih belajar untuk menjadi lebih baik serta berasa bersyukur kerana ramai yang mengambil berat tentang dirinya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BLACK & ISTERI BAKAL TIMANG BABY GIRL

Bakal menimang cahaya mata kedua tidak lama lagi, penyanyi Hanifah Md Hanafiah atau lebih dikenali Black telah mengesahkan bayi dalam kandungan isterinya, Naquia Yasirah atau Cira itu adalah perempuan.

Menerusi Instagram (IG) milik Black, dia telah memuatnaik satu foto bersama isterinya beserta kapsyen.

"Tak lama dah..tinggal sebulan je lagi Dayyan nak dapat adik.. n it’s a BABY....? 😘😘😘😘😘 Alhamdulillah #nyawablack #blackpirlo #khaleefdayyan #KDRD #nivalel #nimemangviral #34weekspregnant tq mmy love u @cirakhairy #cirajr," tulis Black.

Isteri Black juga berkongsi satu foto ketika 'maternity shoot' di media sosialnya.

Klik untuk gambar besar

"34weeks #maternityshoot #babygirl Makeup : @emelismail_makeupartist Photographer : @hazirulafiq_ Studio : @iianstudio by @izzueislam @awinnurin," tulis isteri Black pula.

Rata-rata peminat turut tumpang gembira dengan berita yang dikongsi serta mengucapkan tahniah kepada mereka berdua.

Untuk makluman, Black dan Cira telah berkahwin pada 13 September 2013 dan hasil perkongsian hidup mereka dianugerahkan anak lelaki, Khaleef Dayyan yang kini berusia tiga tahun.

www.myartis.com / Sumber: Astro Gempak & Instagram Black Hanifah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - UYAINA & RAJA SYAHIRAN TIMANG ANAK SULUNG LELAKI

"Assalamualaikum anakanda ku.. Penantian di hidangkan dengan rasa hiba, sayu dan gembira. Pembedahan yang berlangsung dengan selamat. Syukur Alhamdullilah..

"Menjelang Maghrib tanggal 8/9/22 anakandaku dilahirkan dengan tangisan. Semoga menjadi anak yang soleh, taat pada ibu bapa & agama, menjadi manusia yang baik berakhlak mulia & seorang pemimpin yang hebat.

"Baba & Mama love you so much 🤍. Minta doa yang baik-baik dari kalian semua untuk anak sulung kami.. Dan semoga yang baik-baik berbalik kepada kalian juga," demikianlah kapsyen pasangan selebriti Uyaina Arshad dan Raja Syahiran pada sekeping foto saling memegang tangan anak mereka yang selamat dilahirkan secara pembedahan di sebuah pusat perubatan di ibu negara petang semalam.

Klik untuk gambar besar

Berita gembira itu dimaklumkan oleh pasangan ini menerusi akaun Instagram miliknya masing-masing. Difahamkan, Uyaina dan Syahiran menimang cahaya mata sulung lelaki.

Menerusi entri itu, pasangan ini yang mendirikan rumah tangga pada 20 Disember tahun lalu itu turut menitipkan pesanan buat bayi mereka itu semoga menjadi anak yang soleh serta taat pada ibu bapa dan agama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR UMUM ISTERI KINI HAMIL 5 BULAN, ANAK BARU MASUK 7 BULAN

Pelakon dan pengacara Fizo Omar telah mengumumkan berita gembira di laman Instagram miliknya dimana isterinya, Fazeera Nazri Azrai kini sedang hamil anak kedua mereka, meskipun baru tujuh bulan menimang cahaya mata perempuan.

Dalam perkongsian tersebut, Fizo atau nama sebenarnya Wan Hafizol Wan Omar, 38, meluahkan rasa syukur di atas rezeki zuriat yang diberikan, selain memaklumkan usia kandungan isterinya itu sudah pun melepasi trimester pertama dan kini mencecah lima bulan.

"Syukur Alhamdulillah, rezeki lain dari Allah buat kami semua. Beza Khaleeda dan adik dia ini 11 bulan saja, kilang buka terus produce," tulis Fizo yang dilihat teruja apabila bakal bergelar bapa kepada tiga orang cahaya mata.

Menerusi video yang dimuat naik itu juga, Fizo memberitahu bahawa anak keduanya, Wan Khaleeda akan bergelar Kak Ngah manakala anak sulungnya, Wan Maryam pula akan mempunyai dua adik.

Klik untuk gambar besar

Perkongsian Fizo itu mendapat pelbagai reaksi daripada netizen termasuk rakan artis yang mengucapkan tahniah buat pasangan itu serta tumpang gembira dengan berita tersebut.

"Tahniah! seronok anak rapat-rapat. Nanti dah besar macam sebaya." - "Hebat! Tahniah Fizo dan isteri. Semoga mummy dan anak dalam kandungan sihat-sihat selalu." - "Betul-betul rapat jarak ini, nanti besar macam kembar masing-masing," antara komen-komen netizen.

Untuk makluman, Fizo dan Fazeera mendirikan rumah tangga pada Oktober 2021. Pasangan itu dikurniakan cahaya mata pertama, Wan Khaleeda pada 25 Jun 2022 dan kini berusia tujuh bulan.

Fizo sebelum ini pernah berkahwin dangan usahawan, Mawar Karim pada November 2013 namun bercerai pada 10 Julai 2019. Hasil perkahwinan tersebut mereka dikurniakan seorang cahaya mata perempuan iaitu Wan Maryam yang kini berusia enam tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 BULAN 'DIGANTUNG' - AMMAR TITAN BAKAL BUKA KAFE KUCING

"Alhamdulillah, saya semakin matang dan positif selepas apa yang berlaku. Kita tidak boleh pandang ke belakang dan kena teruskan hidup walaupun terpaksa mengharungi pelbagai cabaran.

"Sepanjang tiga bulan ini saya sibuk nak uruskan proses membuka kafe yang turut mempunyai kucing," jelas Ammar Titan yang kini sibuk menguruskan proses untuk membuka sebuah kafe yang turut mempunyai koleksi kucing.

Selepas tiga bulan digantung tugas gara-gara isu menghina bapa Watson Nyambek, pemilik nama Azizul Ammar Abu Hassan, 30, berhasrat membuka sebuah restoran yang dikenali sebagai kafe kucing.

"Sekarang ini dah lebih kurang 30 peratus siap dan Insya-Allah mungkin dalam beberapa bulan lagi kafe akan dibuka.

"Saya ada tempah kucing-kucing dari luar negara seperti Rusia untuk diletakkan di kafe ini," kata bekas penyampai radio Hot FM .

Pada 23 April lalu, Primeworks Studios Sdn Bhd menggantung khidmat Ammar dan enam kru penerbitan tanpa tempoh dinyatakan susulan isu mempersendakan nama ayah bekas pelari pecut negara, Watson Nyambek menerusi program Sukan Tak Sentral.

Dalam pada itu, Ammar berkongsi berita gembira mengenai isterinya, Nur Amalina Jamil, 28, yang kini sedang hamil anak pertama.

Klik untuk gambar besar

Usia kandungan isteri Ammar sudah lebih tiga bulan dan dijangka lahir pada penghujung tahun ini.

"Saya dan isteri tidak sabar menantikan kelahiran anak pertama kami. Kalau ikut tarikh yang doktor berikan Insya-Allah bayi kami lahir pada 28 Disember depan.

"Alhamdulillah, Amalina tidak mengalami alahan yang teruk dan kandungan pun dalam keadaan yang baik.

"Saya harap semua doa yang baik-baik untuk keluarga kecil saya," ujarnya yang berkahwin dengan Amalina pada 1 April lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"TIDAK AKAN MEMAAFKAN KESALAHANNYA HINGGA SAYA PEJAM MATA" - ANDI BERNADEE

Penyanyi dan pelakon Andi Bernadee, 30, telah duji dengan pelbagai dugaan termasuk pernah menjadi mangsa dengki sehingga di sihir, dan terbaru penyanyi 'Donde' dan 'Satu Peluang' itu itu mendakwa dirinya dianiaya rakan baik hingga mengalami kerugian hampir RM70,000.

Meskipun perjalanan agak mencabar, namun Andi atau nama sebenarnya, Andi Azrul Andi Mapangile tidak pernah menyesal dengan takdir yang menimpanya, malah yakin ada rahmat menanti sebalik ujian yang menimpa. Pelakon drama 'Melastik Ke Hatimu' dan 'Perisik Cinta Tak Diundang' itu berkata, 2021 adalah tahun mencabar buatnya.

"Macam-macam perkara berlaku dalam hidup saya. Awal tahun, saya jatuh sakit akibat di sihir, kemudiannya disahkan menghidap batu karang dan perlu menjalani pembedahan.

"Dan hari ini, duit saya pula dikebas kawan baik. Walaupun dugaan ini menguji kesabaran dan keimanan, tetapi saya harus reda. Saya percaya ada hikmah di sebalik apa yang berlaku. Mungkin Allah mahu memberikan sesuatu lebih baik, jadi saya telan segala ujian diberikan," katanya.

Klik untuk gambar besar

Katanya, dia membuat laporan polis kerana rakan baiknya itu songlap duit sehingga mengalami kerugian hampir RM70,000. Akuinya, dia hampa kerana setiap kali bertanyakan soal bayaran, ada sahaja alasan yang diberikan.

"Duit ini hasil titik peluh saya berlakon dan melakukan kempen jualan baju. Saya benar-benar tidak sangka, rakan baik dibawa ke dalam industri seni dan pernah mengerjakan umrah bersama tergamak 'makan' duit saya.

"Saya tidak membuat tuduhan melulu kerana mempunyai cukup bukti apabila pelanggan mengakui sudah melunaskan bayaran hasil kerja saya kepada individu berkenaan sebelum Aidilfitri pada Jun lalu.

"Saya memang serabut, ketika ini. Saya banyak berdiam diri dan agak lama tidak memuat naik sebarang hantaran dalam media sosial. Sudahlah berdepan cabaran pandemik COVID-19. Ingatkan, duit penat lelah bekerja dapatlah menampung kehidupan. Saya penat buat dua kerja.

"Paling buat saya sedih tidak dapat menjalankan tanggungjawab sebagai anak untuk membantu keluarga di kampung. Saya masih ada keluarga yang perlu ditanggung. Apabila ibu bertanya mengenainya, saya katakan duit sudah hilang dibawa lari. Saya bukanlah terlalu mudah mempercayainya dalam soal menguruskan kerjaya dan kewangan.

"Dia adalah kawan baik yang dikenali sejak dua tahun lalu. Dia pernah membantu saya. Bagaimanapun, saya tidak pernah melantiknya secara rasmi sebagai pembantu peribadi. Memang tiada sebarang perjanjian. Dia sendiri menawarkan diri untuk membantu saya," ujarnya.

Penyanyi kelahiran Kota Kinabalu, Sabah itu berkata, dia serahkan perkara ini kepada pihak polis untuk membuat siasatan: "Saya bertindak begini kerana dia masih aktif dalam industri seni. Saya tidak mahu artis lain menerima nasib sama seperti saya. Dan, jika ada mana-mana selebriti pernah menjadi mangsa, saya harap mereka juga tampil membuat laporan polis," jelasnya.

Tambahnya, dia pernah bersemuka dengan individu itu selepas dimaklumkan pelanggan sudah melunaskan bayaran: "Saya jumpa secara baik dan masih boleh bertolak-ansur sekiranya benar mengambil duit saya.

"Malangnya, pertanyaan saya langsung tidak diendahkan, malah wajah saya tidak pandang. Waktu itu, kesabaran saya sudah sampai ke kemuncak. Saya katakan, tidak akan memaafkan kesalahannya hingga saya pejam mata," katanya.

Mengulas kesihatannya, Andi berkata, keadaan kesihatannya seperti biasa sahaja: "Sekejap penyakit misteri itu muncul, sekejap hilang. Saya pun sudah berhenti berubat. Jujurnya, saya sudah penat berubat ke sana sini, tetapi belum pulih sepenuhnya.

"Apabila sakit datang, saya akan berdebar, suka menyendiri dan menangis. Emosi saya terjejas teruk. Lagipun, saya memang tidak tahan kesan selepas berubat. Ada masa saya putus asa untuk meneruskannya.

"Ketika penyakit misteri belum pulih, timbul pula penyakit baharu apabila doktor mengesahkan ada batu karang sehingga memaksa menjalani pembedahan untuk membuangnya," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAWAK PERSENDAKAN ELLY MAZLEIN - NABIL TERIMA KRITIKAN

Ini bukan kali pertama Nabil Ahmad mencetuskan kemarahan orang ramai dengan lawaknya ketika mengacarakan program Gegar Vaganza (GV). Malah Nabil pun pernah berjanji untuk lebih berhati-hati dalam berkata.

Tetapi menerusi GV3 minggu kedua yang berlangsung malam semalam, Nabil telah membuat lawak yang seakan mempersendakan penderitaan yang Elly sedang tanggung. Disebabkan lawaknya yang berbunyi "Macam ni punya cantik pun berpisah jua" telah mengundang perhatian orang ramai.

Pada malam tersebut, Elly telah menyampaikan lagu 'Berpisah Jua' nyanyian asal Ziana Zain. Tidak dinafikan, lagu berkenaan agak berkaitan dengan apa yang Elly sedang lalui sekarang.

Netizen yang menonton GV3 menganggap lawak Nabil itu agak biadap dan tidak sensitif terhadap Elly. Buat netizen, tidak semua perkara boleh dibawa bergurau apatah lagi jika ia melibatkan kehidupan peribadi seseorang.

Mungkin malam tadi Nabil tidak perasan dengan apa yang beliau katakan, harapnya selepas ini Nabil  dapat memperbaiki kesalahannya itu dan tidak lagi membuat lawak yang melibatkan peribadi seseorang artis itu.

Foto: Sharp Shooter Photographer IG & theputehtv IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DAKWA DIANA SALAH LETAK KETIKA LAHIRKAN AURORA - FARID KAMIL MINTA ISTERI BERTAUBAT

"Sebenarnya, cincin perkahwinan yang saya berikan itu dipakai Diana. Ketika melahirkan Aurora secara kelahiran dalam air (water birth) di Bangsar, dia salah letak memandangkan semua aksesori termasuklah barang kemas perlu ditanggalkan. Jadi, dia buka dan simpan dalam beg. Namun, selepas selesai proses bersalin, kami mencari cincin itu tapi tak jumpa.

"Bila kami gagal, Diana bersedih dan menangis. Untuk menghalangnya daripada terus bersedih di samping anak kedua kami, saya jelaskan kepadanya bahawa cincin itu bukanlah keutamaan jika dibandingkan dengan kegembiraan (menyambut cahaya mata) kami pada ketika itu memandangkan ia dapat dibeli. Saya tak sangka pula benda ini boleh menjadi satu perkara besar.

"Saya berjanji saya akan cari yang baharu dan Alhamdulillah, hilang satu cincin, saya gantikan dengan enam cincin dan dua rantai. Sepatutnya, saya bawa barang kemas ini ke Mahkamah Subang Bestari tempoh hari. Cumanya, saya tak boleh bawa sebab jumlahnya yang banyak. Buat masa sekarang, saya berharap agar dia berlembut hati untuk menerima tawaran saya, sebab buat masa sekarang, ini sahajalah yang mampu saya berikan.

"Saya harap, dia boleh terima dan ampunkan kesalahan saya. Apa sangkaan mereka terhadap saya, saya mohon maaf. Saya harap, dia maafkanlah dan jangan pisahkan saya dengan anak-anak dan isteri saya. Semua perkara itu akan ditentukan mahkamah kerana saya hanya manusia biasa. Saya hanya bertindak sebagai suami yang cuma menuntut mengikut hukum hakamnya.

Klik untuk gambar besar

"Saya tetap mahu menyelamatkan rumah tangga ini. Saya memang sayangkan Diana dan anak-anak. Bertaubatlah sebelum terlambat. Bila saya tahu apa akibat di sebalik apa yang dilakukannya, dia mungkin ditimpa laknat yang saya sendiri pun tak mampu nak ampunkan. Sebagai manusia, saya akan maafkan Diana. Apa sahaja kesalahannya, saya maafkan sebab dia adalah isteri dan juga ibu kepada anak-anak saya."

Itulah kata pelakon Farid Kamil yang turut menitiskan air mata saat ditemubual media di perkarangan mahkamah selepas selesai prosiding sulh yang tidak dapat diselesaikan apabila isterinya, pelakon Diana Danielle gagal hadir dan tarikh prosiding sulh kedua ditetapkan pada 25 Mei ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BAKAL BERGELAR KAKAK SELEPAS 16 TAHUN - ANGAH TERUJA

Mengakui isterinya, Amira Asyura Abd Razak, bakal bersalin pada bila-bila masa, penyampai radio Sinar Pagi, Angah Raja Lawak memberitahu dirinya berdebar dan pada masa sama teruja.

Beliau menerusi laman Instagram berkongsi beberapa koleksi foto menerusi ruangan InstaStory miliknya baru-baru ini.

Salah satunya adalah foto yang menunjukkan bahagian kaki isterinya yang bengkak. Angah juga menyatakan dia sudah bersedia untuk menyambut ketibaan orang baru selepas 16 tahun.

"Orang kata kalau dah nak dekat bersalin, kaki bengkak macam ni, betul ke?. InshaAllah, soon tukar tittle father of two, wow amazing.

"After 16 years kakak dapat adik, syukur... Alhamdulillah, rezeki dan perjalanan yang Allah SWT susun itu memang banyak yang indah dan berkhidmah," tulisnya.

Klik untuk gambar besar

Angah juga turut memuatnaik entri terbaru di akaun Instagram dan menyatakan rasa tidak sabar untuk bertemu anaknya.

"Anytime! Any soon! Insyallah semoga allah swt permudahkan... Counting for Angah Junior!" coretnya.

Menerusi ruangan komen, rata-rata pengikutnya mengucapkan tahniah pada Angah dan berdoa agar urusan bersalin isterinya dipermudahkan.

Terdahulu, Angah dan Amira telah mendirikan rumah tangga pada 19 Februari 2016. Angah atau nama sebenarnya Iskandar Shah Hashim sebelum ini pernah berkahwin dan dikurniakan seorang anak perempuan.

www.myartis.com / Sumber & foto: Astro Gempak & Instagram @angah_lawaking

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ANUGERAH - AFDLIN SHAUKI LUAHKAN PENDAPAT

Semua pasti sedar bahawa kebanyakan anugerah-anugerah selalunya berdasarkan undian bukan? Malah, peminat tegar mereka sanggup habis ribuan ringgit untuk memastikan artis kesayangan mereka menang dan tentu sekali seseorang artis itu juga harus popular untuk meraih undian.

Isu ini mendapat perhatian pelakon Afdlin Shauki apabila beliau meluahkan pendapatnya mengenai anugerah menerusi laman Instagramnya.

Menurut Afdlin, masalah utama anugerah seperti ini bukan kerana ia anugerah syok sendiri tetapi anugerah tersebut boleh dimanipulasi undinya oleh sesetengah individu ataupun korporat-korporat yang mahu memanfaatkan peluang yang ada dengan menaikkan nama artis yang menjadi duta produk mereka.

Klik untuk gambar besar

Ia sekaligus turut menaikkan nama jenama mereka. Dalam erti kata lain, peminat sebenarnya tidak mempunyai hak seratus peratus untuk mengundi artis mereka.

Tidak dinafikan, kadang-kadang ada artis yang lebih berbakat dan layak untuk memenangi sesuatu anugerah tetapi sayangnya semua itu tidak dipandang oleh sesetengah pihak. Apa pula pendapat anda?

www.myartis.com / Sumber foto: Afdlin Shauki IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AZZA ELITE SAH ISTERI AZLAN

Usia bulan penghalang untuk Azlan Zulaily,25, memperisterikan Azza Elite atau nama sebenarnya Azzarima Zawari,34. Malah jarak usia sembilan tahun dianggap oleh Azlan sebagai matang dan mampu membahagiakan rumah tangga yang dibina.

"Saya tidak pernah mengira usia, sebaliknya menerima Azza kerana sifatnya yang suka berterus terang. Yang penting dia seorang yang kelakar. Itu yang menyebabkan saya menyukainya," katanya dipetik sebagai berkata selepas diijabkabulkan di Masjid Bukit Antarabangsa, Kuala Lumpur.

Untuk info, pihak lelaki memberikan sembilan dulang hantaran dengan Wang hantaran sebanyak RM10 ribu berbalas sebelas oleh pihak perempuan.

Selepas ini, satu majlis resepsi akan diadakan di Ipoh, Perak dan mendapat tajaan pasaraya Mydin. Bagaimanapun, bila tarikh majlis itu akan diadakan masih belum ditetapkan.


AL-FATIHAH - IBU ELLIE SURIATY HEMBUS NAFAS TERAKHIR

Takziah kami ucapkan kepada pelakon dan pengarah, Ellie Suriaty atas pemergian ibu tercintanya, Noriah Mat Akhir yang meninggal dunia pada usia 76 tahun di sebuah pusat perubatan, pagi tadi.

Perkara itu disahkan oleh suaminya pelakon Azry Iskandar menerusi sebuah mesej ringkas kepada media. Menurut Azri, ibu mertuanya meninggal dunia akibat sakit yang ditanggung selama ini.

"Saya bukan saja kehilangan mak mertua tapi seorang kawan tempat mengadu selama ini. Semoga Allah tempatkan mak bersama orang yang beriman," katanya kepada Gempak.

"Arwah meninggal dunia akibat sakit buah pinggang dan strok. Selain itu kerana tekanan darah rendah," katanya.

Sementara itu, Ellie menerusi video di Instagram turut berkongsi detik akhir bersama Allahyarham ibunya itu.

Klik untuk gambar besar

"Hari ini nyawaku.... Penguat Semangat Perjuanganku.. pergi meninggalkan aku buat Selama-lamanya.... Anje sama macam Mak... Kuat!.. Tapi Mak lagi kuat!!..

"Ya ALLAH.. Mak adalah MilikMU.. Mak pulang KepadaMU Ya ALLAH!... Ampuni segalanya buat hamba MU Ibuku ini ku mohon 🙏🙏🙏🙏🙏.

"Kau Telah Memberikan Yang Luar biasa buat Ibuku sepanjang hayatnya Ya ALLAH!!!.. Aku BerSyukur dapat di lahirkan sebagai anak Mak.. Ibuku Noriah Binti Mat Akhir..

"Semoga Mak di tempatkan di Kalangan para Solehah... Hamba2 YANG AMAT KAU KASEHI YA ALLAH!... Semoga Ya ALLAH... IIZINKAN Mak dapat bertemu Abah di Pintu SyurgaMU..

"Sedemikian IZINKAN mereka Bersama2 Menghuni Jannah Syurga MILIKMU YA ALLAH 🙏🙏🙏🙏 Al-Fatihah buat Mak.. Selamat pulang Ke Pangkuan ALLAH SWT 🙏🙏🙏🙏🙏🙏🙏🙏🙏🙏🙏.

"Terima Kaseh ALLAH Mak Kembali ke Rahmatullah selepas subuh.. sempena Maal Hijrah 1Muharam 1440 Hijrah.. Alhamdulillah...," tulis Ellie.

Luahan Ellie terhadap ibunya itu mendapat perhatian apabila rata-rata berasa sebak dan memberi kata-kata semangat kepada pelakon itu.

Sejak hujung tahun lalu, arwah yang juga penghidap kencing manis itu disahkan lumpuh separuh badan. Akibat daripada itu, arwah hilang upaya makan, bercakap dan berjalan.

Jenazah dikebumikan di Tanah Perkuburan Islam Kariah Masjid Bandar Bukit Puchong hari ini.

www.myartis.com / Sumber: Astro Gempak, mStar & Instagram Ellie Suriaty

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KAK TON, NADIA ANNUAR SELAMAT BERSALIN

Semalam anak kepada Kak Ton iaitu Nadia Annuar dan suaminya Hafiz Salleh telah menerima kehadiran 'orang baru' dalam hidup mereka. Nadia telah berkongsi berita gembira itu menerusi laman Instagramnya.

Selain itu, Nadia yang merupakan personaliti TV itu turut memberitahu yang dia dan suaminya itu telah sepakat menamakan bayi perempuan mereka dengan nama Dya Naylaa.

"Alhamdulillah, ada bayi dari syurga baru lahir ke dunia. Beri salam dan selawat pada baby Dya Naylaa binti Mohd Hafiz dan mohon doa yang baik-baik ya.

"Semoga jadi anak yang solehah berbakti pada ibu bapa, agama dan ummah fi duniya wal akhirah. Aminnnn," ujar Nadia di IGnya.

Untuk info, ini merupakan anak kedua bagi Nadia kerana sebelum dia telah dikurniakan seorang anak lelaki bernama Mohamed Aaron Erwin, 7, hasil perkahwinan terdahulu.

Sumber & foto: Nadia Annuar IGnya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU 2 TAHUN LALU DIUNGKIT - HANEESYA HANEE NAFI PERGI KELAB LEPAS JUARAI 'DEWI REMAJA'

"Assalamualaikum, dah bertahun saya diam pasal benda ni. Tp saya dh penat la dengan benda tak betul macam ni. Tapi kat sini saya nk betul kn SATU benda je. Saya tak pegi club selepas menang Dewi Remaja.

"Lepas menang saya balik with my mom n 2 friends. Kitaorg pegi mkn McDonald's sebelah astro tu, pegi check CCTV lepas tu I balik tido sebab penat sngt sngt.

"Siapa yg buat cerita pegi club lepas menang tu saya tak tahu. Video tu video lama. Dah 2 bulan kot video tu di ambik. It all happened before I won Dewi. Sebelum korang nk dtg kat social media aku ckp cam ni, tak kesah tua ke muda ke, get your facts right.

Klik untuk gambar besar

"Ini dh FITNAH. Ye betul aku buat salah, aku Cuba nk jd baik ni yg korang kecoh nk ungkit balik kenapa? Nak sngt tengok aku pegi club lagi ke? Org macam korang ni la PUNCA org yg nk jd baik tak nak jd baik. Sebab mulut korang la.

"I don't care how old you are, but if u act like this I hv no respect for u. What is wrong is wrong what is right is right. I really hope dh tak Ada salah fhm pasal kes Dewi ni ye. Kalau tak suka sngt ngan saya boleh block terus.

"I want to be a better version of myself but pls don’t push me to the wall. Ni bukan masalah i layan netizen, THIS IS ME STANDING FOR MY RIGHT. I DID NOT GO TO THE CLUB AFTER WINNING DEWI REMAJA.

"Lagi satu korang Mak Mak makcik bawang Tak payah nk sindir sindir aku, pegi check ank tu betul betul. Depan mak pakai tudung, mlm tudung pun hilang," demikian tulis model dan pelakon Haneesya Hanee menerusi laman Instagram miliknya.

Walaupun sudah dua tahun berlalu, namun masih ada lagi yang terus mengungkit mengenai insiden Haneesya ditangkap pergi ke kelab sehingga gelaran 'Dewi Remaja' dilucutkan daripadanya.

Sudah banyak penjelasan yang dibuat tetapi segelintir netizen sepertinya tidak serik memerli gadis itu mengenai kontroversi tersebut sehingga kini. Tidak betah asyik disalahkan, Haneesya akhirnya tampil memberikan kenyataan.

Membetulkan persepsi netizen yang menyatakan bahawa dia berparti bagi menyambut kemenangan 'Dewi Remaja', jelasnya kejadian itu sebenarnya berlaku beberapa bulan sebelum dia dianugerahkan gelaran tersebut.

Haneesya meminta netizen yang mengecamnya supaya memperbetulkan semula kenyataan mereka memandangkan ianya sudah jatuh fitnah. Bahkan dia mempersoalkan mengapa ramai suka menceritakan kisah lama itu meskipun dia kini sudah sedapa upaya cuba berubah jadi baik.

Bukan itu sahaja, pelakon drama 'Cik Reen Encik Ngok Ngek' itu meminta seupaya orang ramai supaya tidak terus mempunyai salah faham mengenai insiden melibatkan 'Dewi Remaja' itu lagi. Malah dia berharap semua 'mak cik bawang' yang sibuk mengecamnya agar melihat perlakuan anak masing-masing dahulu.

www.myartis.com / Sumber & foto: Beautifulnara & Instagram Hanee Haneesya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAPAT TARIKH BARU" - PENGARAH BALAS KENYATAAN ZED ZAIDI DAKWA DRAMA 'NUR' 'SYOK SENDIRI'

"Abam (Shahrulezad) up jadual baru ini untuk Zed Zaidi sebenarnya, just nak bagitahu dia drama Malaysia yang dia kata tiada kualiti sebenarnya dapat tarikh tayangan baru. Bukan satu stesen tapi dua stesen TV.

"Jangan tanya abam kenapa mereka pull out sekarang masukkan balik.. tapi dengar kata sebab desakan peminat-peminat Nur di sana.. Dikatakan drama abam syok sendiri. Suka hati la. Saya tidak mahu terlibat dengan polemik ini. Jalan terus saja..," itulah kata pengarah Shahrulezad atau mesra disapa sebagai Budak Ijat.

Semalam, Presiden Persatuan Seniman Malaysia, Zed Zaidi telah memberi kenyataan di mana dia telah mendakwa drama siri tempatan iaitu drama 'Nur' gagal berada dalam stesen TV Indonesia kerana kurang berkualiti dan boleh dianggap sebagai 'syok sendiri'.

Klik untuk gambar besar

Tampil memberikan respon, Shahrulezad dilihat telah 'menjawab' dakwaan tersebut apabila dia memuat naik waktu siaran baharu yang ditetapkan pihak stesen televisyen terbabit untuk siaran drama Nur di Indonesia.

Malah, Shahrulezad turut memaklumkan bahawa drama arahannya itu akan disiarkan oleh dua stesen televisyen negara seberang iaitu MNCTV dan Muslim TV.

Tegas Shahrulezad pada kenyataannya sebelum ini, dia tidak pernah memaksa mana-mana stesen TV luar untuk membeli drama Nur dan keputusan mereka untuk menarik balik tayangan drama tersebut juga bukan di atas permintaannya.

Terdahulu, media hiburan tempatan melaporkan drama Nur yang bersiaran di stesen televisyen Indonesia telah ditarik balik tayangan hanya selepas satu episod ianya ke udara, difahamkan kurang mendapat sambutan.

Shahrulezad yang ditemui untuk mendapatkan respon daripadan pengguguran drama tersebut daripada tayangan berkata dia sama sekali tidak berkecil hari sebaliknya memahami citarasa penonton drama di negara itu.

www.myartis.com / Foto: Instagram Shahrulezad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUAMI SAYA PUN... TAPI TAK POST" - FOTO YASIN BERI ANJING MAKAN DIKECAM

Menerusi laman Instagram, penyanyi Yasin Sulaiman telah berkongsi pengalaman dan memuatnaik foto dirinya memberi makan kepada dua ekor anjing ketika mendaki Bukit Tabur, Selangor baru-baru ini dan ia telah mendapat perhatian netizen.

Menurut Yasin, dia sengaja memberi ganjaran kepada anjing tersebut selepas haiwan itu menemaninya mendaki dari kaki gunung hingga ke puncak.

"Sedang mendaki bukit tabur sekumpulan anjing muncul & menemani hingga ke puncak. untuk itu saya bagi ganjaran tuna sandwich," tulisnya.

Klik untuk gambar besar

Namun, niat baik bekas kumpulan nasyid 'Brothers' itu telah disalah eriti oleh beberapa netizen yang menganggap dia sengaja mahu menunjuk kebaikan yang dilakukan.

Bagaimanapun ramai yang memuji sikap Yasin dan berpendapat ia contoh yang baik buat umat Islam yang lain kerana anjing juga cipataan Tuhan.

www.myartis.com / Sumber: Astro Gempak & Instagram Yasin Sulaiman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK KEMBALI KE RAHMATULLAH - WANI SYAZ REDA

Takziah kami ucapkan kepada penyanyi Wani Syaz atas pemergian datuk tersayang, Hassan Basri Khalidi, 83, awal pagi semalam, akibat ketumbuhan dalam paru-paru.

Wani yang reda dengan pemergian datuknya itu berkata, jenazah dikebumikan di Tanah Perkuburan Lapis Terus, Seri Medan, Batu Pahat, Johor. Berita sedih itu turut dikongsi Wani atau nama penuhnya, Nursyazwani Selamat di laman Instagram (IG).

"Wani panggil arwah dengan gelaran 'Nenek Lelaki' selama hayatnya. Dari kecil sampai sekolah rendah, Wany tinggal dengan arwah.
Anda Arwahlah yang menghantar dan mengambil Wani di sekolah.

Klik untuk gambar besar

"Terlalu banyak kenangan lampau bersama. Arwah ibarat bapa Wani sendiri. Memang masa banyak dihabiskan dengan arwah, apatah lagi, Ummi Wani bekerja. Dalam tegas, arwah tebal dengan sikap penyayang," katanya.

Wani berkata, arwah datuknya berkhidmat dengan Jabatan Sukarelawan Malaysia (RELA) selama 33 tahun: "Arwah adalah guru mengaji al-Quran dan berzanji. Arwah juga guru kompang selain jadi bilal di masjid," tuturnya.

Perkongsian foto Wani bersama arwah turut mendapat perhatian pengikut di IG selain teman artis yang mengucapkan takziah.

www.myartis.com / Sumber & foto: Berita Harian & Instagram Wani Syaz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 PHOTO - FASHA TAK LAGI KEJAR POPULARITI

"Saya sudah berada di fasa lain. Kerjaya jatuh nombor dua dan tidak kisah pun sekiranya publisiti dan populariti yang diraih tidak seperti dulu," akui Fasha Sandha mengenai kemungkinan popularitinya sudah berkurang berbanding dahulu.

Malah sejak mendirikan rumah tangga dan memiliki anak, Fasha mengaku sudah tidak kisah dengan populariti sebagai selebriti. Ini kerana, dia kini meletakkan keluarga sebagai keutamaan dalam hidupnya.

"Sebab itu kalau ada media meminta saya untuk mengadakan sesi fotografi, saya akan pilih mengikut kesesuaian. Bagaimanapun Alhamdulillah, pihak produksi masih lagi sudi menawarkan saya berlakon sehingga sekarang.

"Kena ingat, macam mana popular atau panas dengan kontroversi sekalipun seseorang artis itu, tanpa disiplin mereka tidak akan kemana. Memang sekarang ini ramai pelakon tetapi nak cari yang berdisiplin tak ramai," ujar Fasha kepada media.

Putra Rayqal , kini adalah keutamaan Fasha...

"Walaupun suami tidak memberi sebarang syarat-syarat untuk saya berlakon, tetapi sebagai isteri dan ibu, saya perlulah jaga batas-batas yang sepatutnya.

"Malah saya tak perlu menjelaskan perkara-perkara yang saya enggan lakukan kepada pengarah kerana mereka juga pasti faham dengan status saya sekarang ini. Yang penting kualiti kerja yang dibawakan dalam lakonan," tambahnya.


27 GAMBAR - RAGAM TERKINI ANAK-ANAK AERIL ZAFREL & WAWA ZAINAL

Nampaknya, pejam celik... dah besarlah anak-anak Aeril Zafrel dan Wawa Zainal yang bernama Ahmad Fakharuddin Attar, 3, dan Hayla Maghfirahtul Adzkiyaa yang sudah setahun dah umurnya.

"Semoga menjadi anak yang boleh ayah banggakan ya di dunia mahupun di akhirat..," ujar Aeril di IGnya.

Jom tengok!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA AKAN KIRIM DOA BUATNYA" - BALU YAZIT DITAJA TUNAI UMRAH

Balu bekas pemain dram kumpulan Search, Allahyarham Yazit Ahmad yang meninggal dunia pada 26 September lalu iaitu Ramlah Ahmad, 60, berkata, dia mensyukuri tajaan menunaikan umrah diterima daripada agensi pelancongan, In Saff Travel & Tour Sdn Bhd pada sidang media Show Kenang Jasa Insan Seni Allahyarham Yazit Ahmad di i-Cafe Bikerstation, Sungai Buloh, kelmarin.

Mengimbau kenangan, Ramlah berkata, arwah pernah menyuarakan keinginan untuk mengerjakan ibadah itu awal tahun ini: "Sepatutnya arwah yang mengerjakan umrah tetapi impiannya tidak menjadi kenyataan. Apabila tiba di sana (Makkah), saya akan mengirimkan doa buatnya. Saya menasihati arwah jaga kesihatan supaya kami dapat bersama-sama ke sana. Tetapi apakan daya, ia tidak kesampaian".

Menurutnya, dia akan berbincang dengan tiga anaknya berusia 28 hingga 38 tahun untuk ke Tanah Suci tahun depan. Katanya, biarpun suaminya sudah tiada kehidupannya masih terurus malah rakan arwah begitu mengambil berat terhadap keluarganya: "Masih terngiang-ngiang di ingatan, arwah mahu berkongsi nasi ayam dan ikan penyet bersama keluarga sebaik keluar hospital, Mei lalu".

Sementara itu pengurus majlis, Datuk Rosli Buang berkata, program yang akan dianjurkan 25 Oktober ini bertujuan mengenang jasa arwah selama 40 tahun dalam industri seni tanah air. Katanya, pihaknya bercadang menumbangkan seekor lembu untuk diadakan kenduri dan majlis tahlil bersempena penganjurannya: "Kami amat mengharapkan sokongan melalui jualan 100 meja (tetamu) berharga RM350 setiap satu. Bagi setiap meja ia boleh diduduki 10 individu".

Menurutnya, program bermula 8.30 malam hingga 12 tengah malam bakal menyaksikan artis legenda mengadakan persembahan seperti Man Kidal, Oma Akira, Burnmark, Datuk Nash, Zul Handyblack, Assalam Band dan Rampage. Mereka juga menjemput Amy Search dan Datuk Awie. Rosli yang juga bekas pengurus persembahan arwah memberitahu, jumlah sumbangan akan digunakan membiayai kos penganjuran dan disalurkan kepada keluarga arwah.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZRIEF SUNATKAN ANAK USIA 2 BULAN, SELEPAS TERKENA JANGKITAN KUMAN DALAM AIR KENCING

Pelakon Nazrief Nazri telah mengambil keputusan untuk mengkhatankan bayinya yang berusia dua bulan, selepas terkena jangkitan kuman dalam air kencing. Kata Nazrief atau nama sebenarnya Mohamad Nazrief Mohamad Nazri, 30, doktor menyarakan agar bayinya dikhatankan bagi mengurangkan risiko jangkitan yang sama.

"Selepas baby habis kuarantin Covid-19, dia alami demam panas dan dimasukkan ke hospital. Doktor sahkan baby kena jangkitan air kencing. Sebab baby pakai diapers, jadi mudah terkena jangkitan air kencing.

"Jadi atas nasihat doktor khatan adalah salah satu prosedur untuk kurangkan jangkitan. Saya pun memang niat nak sunatkan awal sebab ikut sunah dan yang penting baik untuk bayi sebab cepat sembuh," katanya.

Pada 23 September lalu, anak Nazrief yang dipanggil Noah itu disahkan positif Covid-19. Beberapa hari selepas bebas daripada wabak itu, bayi yang dilahirkan pada 19 Julai lalu mengalami demam panas dan dimasukkan ke sebuah pusat perubatan di Shah Alam, Selangor.

Klik untuk gambar besar

Bagaimanapun Nazrief bersyukur apabila keadaan bayinya itu semakin baik dan sudah dibenarkan pulang ke rumah. Bercerita lanjut tentang proses mengkhatankan anak lelaki ketika masih bayi yang mula menjadi trend dalam masyarakat, Nazrief berkata ia sememangnya digalakkan kerana proses untuk sembuh adalah lebih cepat.

"Budaya dalam masyarakat Melayu memang tak biasa nak sunat pada usia bayi. Selain ikut sunah, khatan waktu bayi lebih senang nak sembuh. Kami memang dah rancang awal. Sunatkan waktu kecil lebih bagus berbanding ketika usia enam atau tujuh tahun.

"Saya tak percaya cakap orang, saya buat research dan minta nasihat doktor untuk sunatkan bayi. Alhamdulillah kurang 24 jam baby saya dah nampak okey sikit sebab bukan menggunakan proses jahitan," ujarnya.

Untuk makluman, Nazrief dan isterinya Aziatul Aqma berkahwin pada 15 November 2019 di The Seavoy House, Titiwangsa, Kuala Lumpur. Pasangan ini menimang cahaya mata sulung mereka pada 19 Julai lalu di sebuah pusat perubatan di Putrajaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES MAHKAMAH - ERMA MAHU CERAI, TAPI BADE ENGGAN LEPAS

Meskipun isteri Pengarah Bade Azmi iaitu pelakon dan pengarah Erma Fatima telah memfailkan permohonan cerai mengikut Seksyen 47 Enakmen Undang-Undang Keluarga Islam Negeri Selangor 2003, namun Bade selaku defendan tidak bersetuju untuk menceraikan Erma.

Sehubungan itu, Mahkamah Rendah Syariah Gombak Timur hari ini memerintahkan Bade dan Erma melantik jawatankuasa pendamai apabila kes tersebut gagal diselesaikan.

Keputusan tersebut dibuat oleh Hakim Syarie, Shaiful Azli Jamaludin yang mengendalikan kes berkenaan selepas Bade tidak bersetuju bercerai.

Klik gambar untuk size besar

Antara alasan Bade ialah saman pertama hanya diterimanya pada Ramadan lalu, dan dia tidak membaca isi kandungannya namun ada menandatangani.

"Saman kedua diterima oleh pembantu rumah saya. Namun saya juga tidak membaca isi surat berkenaan," tambahnya dipetik sebagai berkata.

Selanjutnya Shaiful Azli menetapkan 7 Oktober depan untuk kedua-dua pihak membawa wakil lelaki dari kalangan keluarga atau pun kenalan terdekat bagi proses pendamaian.

Antara peranan wakil tersebut adalah untuk cuba mencari jalan penyelesaian dan menyiasat sekiranya wujud shiqa' (perbalahan berpanjangan) dalam rumah tangga mereka.

Jawatankuasa pendamai akan dipengerusikan oleh seorang pegawai jabatan agama Islam bersama wakil-wakil yang dilantik oleh kedua-dua pihak. Ia dibuat bagi membantu kedua-dua pihak dalam membuat keputusan dengan persetujuan bersama.

Untuk info, Bade atau nama sebenarnya Badaruddin Azmi, 51, dan Erma bernikah pada 30 November 1990.

Mereka memiliki lima anak angkat iaitu Syamil Ikhwan, 22, Ahmad Arir, 20, Ahmad Aifin, 18, Citra, 13 dan Nurain berusia sembilan tahun.

Bagaimanapun pada awal 2014, Bade telah berkahwin dengan wanita bernama Aida berasal dari Pahang dan mendapat anak lelaki yang kini berusia enam bulan.

Sumber: Mstar & SH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU KAHWIN - AKHIRNYA FARAH LEE MENGAKU..!

EKSKLUSIF...

Tinggal hanya 11 hari sahaja lagi gosip perkahwinan antara Ally Iskandar dan Farah Lee bakal berlangsung. Malah baik Ally mahupun Farah awalnya hanya mendiamkan diri dengan tidak mengiyakan atau menidakkan gosip tersebut.

Bukan sedikit ucapan tahniah telah diucapkan oleh rakan mahupun peminat kedua-dua kekasih 'senyap' ini. Hingga hari ini, rasanya sudah berpuluh ribu ucapan dicatat dalam facebook, blog mahupun laman sembang seluruh negara.

Klik untuk baca...

Dan tiba-tiba hari ini tidak semena-mena farah Lee bagai mengakui gosip pernikahannya itu memang benar dan bukan khayalan semata-mata. Ia berikutan ucapan balas 'terima kasih' daripada Farah selepas ucapan tahniah bertalu-talu diterimanya di laman facebook.

Jika gosip tersebut tidak benar... sudah pasti Farah tidak membalas ucapan tersebut dan akan terus mendiamkan diri. Kini, ia bolehlah dikira 99 peratus benar dan kami di myartis ingin mengucapkan tahniah buat Farah dan Ally di atas perkahwinan yang bakal menjelang itu.

Moga perkahwinan itu nanti akan membawa seribu kebahagian kepada kedua pasangan serasi ini yang sememangnya mempunyai pertalian sejak awal. Insa'Allah..!


WAJAH ANAK AMAR ASYRAF - 'AMAR TAUFIQ'

Sebelum ini, Amar Asyraf memuat naik gambar dia mendukung anaknya (tanpa memperlihatkan wajah), tapi terkini menerusi laman instagramnya, Amar akhirnya telah berkongsi wajah anaknya itu yang diberi nama Amar Taufiq.

"Saya dan isteri telah sepakat memilih nama Amar Taufiq sebagai nama anak sulung kami," ujar Amar di status terbarunya itu.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


6 FOTO - SHAKILLA KHORIRI & FIZI ALI DEDAH NAMA, WAJAH ANAK SULUNG

Setelah 30 hari dilahirkan... akhirnya pelakon Shakilla Khoriri dan suaminya, penyampai radio Fizi Ali telah mendedahkan nama penuh serta wajah cahaya mata sulung mereka buat pertama kali menerusi laman Instagram.

"#💋• Assalamualaikum. Syukur Alhamdulillah. Hari ni @ameenasofia_ cukup 30 hari. 30 hari yang banyak mengajar aku jadi seorang perempuan yang sabar dan kuat.

"Perit, pedih dan segalanya aku telan untuk mengeluarkan Ameena. Rasa macam tak percaya setiap hari dan malam aku sekarang ada budak ni, " tulis Shakilla pada satu entri di Instagramnya.

Kata Shakilla, setiap kali dia merenung mata anaknya, bagaikan ingin menitiskan air mata bila teringat kali pertama Ameena menangis selepas dilahirkan.

Klik untuk gambar besar

"Rasa sebak dada bila hari tu aku dapat gelaran EMAK. Baru aku tahu kenapa Allah kata syurga anak2 ditelapak kaki Ibu. Betul lah 🙂.

"Membesarlah dengan baik Ameena. Saya tahu awak ahli baru dalam hidup saya dengan Fizi yang akan buat hidup kitaorang lebih hebat dan Best 😘," tulis Shakilla lagi.

Pada masa yang sama, Shakilla turut berterima kasih kepada semua yang mendoakan dan memberi ucap selamat sejak mengetahui dia mengandung, sehinggalah dia selamat melahirkan Ameena.

"Tak terbalas rasanya doa-doa korang semua. Semoga kita jadi seseorang yang baik buat seseorang yang kita sayang, Insyallah Guys, my daughter, NURUL AMEENA SOFIA. ❤," ucap Shakilla.

Manakala Fizi pula menulis: "Dua kesayangan saya... satu kuat bebel satu kuat nangis 😂😂😂 @shakillakhoriri @ameenasofia_".

Untuk makluman, seperti selebriti lain, pasangan ini juga turut membuka akaun Instagram untuk anak mereka. Apapun, setiap orang memilih masa yang sesuai untuk memperkenalkan cahaya mata mereka, terutamanya para selebriti. Ada yang memilih tarikh atas sebab-sebab tertentu.

www.myartis.com / Sumber & foto: Astro Gempak, Instagram Shakilla Khoriri & Fizi Ali

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PRODUKSI ENGGAN INSIDEN TAHUN LALU BERULANG - WAJIBKAN FINALIS AJL35 'SIGN' SURAT PENJANJIAN

Semua mengetahui mengenai Anugerah Juara Lagu ke-34 (AJL34) tahun lalu yang sebelum ini hangat diperkatakan. Ramai yang mengkritik persembahan Aina Abdul dan Drama Band.

Persembahan Drama Band menerusi lagu 'Drama' mencetuskan kontroversi apabila konsep yang diketengahkan mereka, cynical parody dengan menggunakan pelbagai karakter figura terkenal menerima kecaman hebat netizen.

Selain itu, penampilan Aina Abdul menerusi lagu 'Sumpah' juga menerima kritikan apabila busananya pada malam itu disifatkan seolah-olah memberikan gambaran bunuh diri.

Enggan insiden yang 'mencemari' penganjuran AJL edisi tahun lalu berulang kembali, pihak produksi AJL35 telah mengambil langkah berjaga-jaga dengan mewajibkan setiap finalis AJL35 menandantanggani satu surat perjanjian.

Menurut Penerbit Eksekutif AJL35, Nurhul Huda Khalid, langkah itu terpaksa diambil bagi memastikan kesemua finalis memahami dan mengikuti segala garis panduan yang telah ditetapkan oleh pihak produksi.

Klik untuk gambar besar

"Untuk penganjuran kali ini, pihak kami telah mengambil langkah berjaga-jaga yang mana kesemua 12 finalis akan diminta menandatanggani surat perjanjian yang mana memberikan garis panduan untuk persembahan mereka nanti.

"Surat yang dibuat pasukan legal (guaman) TV3 itu bagi memastikan setiap penyanyi yang bertanding tahu apa yang boleh dan tidak boleh dibuat mereka untuk persembahan pada malam itu nanti.

"Elemen yang tidak boleh ditunjukkan dalam persembahan mereka antaranya seperti isu politik, keganasan serta pakaian yang digayakan juga tidak boleh terlalu seksi dan menghairahkan," katanya.

Nurhul Huda juga menambah, penyanyi yang bertanding juga perlu menunjukkan persembahan penuh mereka dalam sesi latihan raptai dan tidak boleh melakukan sebarang kejutan yang tidak diketahui oleh pihak produksi.

"Macam tahun lalu, pihak kami memang tidak tahu akan ada elemen kejutan dan gimik seperti yang dibuat oleh sebuah kumpulan. Memang mereka tidak tunjukkan elemen tersebut pada sesi raptai penuh.

"Jadi untuk tahun ini, finalis yang bertanding perlu menunjukkan kesemua elemen yang akan dimasukkan dalam persembahan mereka agar tidak akan mencetuskan kontroversi seperti tahun lalu," ujarnya.

Pada 7 Februari ini, AJL35 akan bersiaran langsung dari Auditorium MBSA, Shah Alam, pukul 9 malam menerusi TV3. Anugerah berprestij itu akan dihoskan oleh trio pengacara iaitu Awal Ashaari, Sherry Alhadad dan Haziq Hussni.

Sebanyak 12 lagu akan bertanding iaitu 'Semalam' nyanyian Aina Abdul, '7 Nasihat' (Shiha Zikir, Kmy Kmo, Luca Sickta), 'Belenggu Rindu' (Wany Hasrita, Datuk Jamal Abdillah), 'Peluang Kedua' (Nabila Razali), 'Hati' (Hael Husaini), 'Hutang' (Floor 88), 'Gila' (Kaka Azraff, Noki, Loca B), 'Eh' (Zizi Kirana), 'Kau Sakiti' (Amir Masdi), 'Jangan Khianati Aku' (Azlan & The Typewriter), 'Gundah' (Ernie Zakri) dan 'Aku Bidadari Syurgamu' (Aishah).

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU BANTU YAZIT - XPDC WUJUD TABUNG KHAS

"Sebagai teman seperjuangan, kami harap sokongan menerusi tabung itu nanti dapat digunakan untuk rawatan cuci darah yang perlu dilakukannya empat hari seminggu. Penonton boleh menghulurkan sumbangan mereka pada konsert di Tapak Ekspo Seberang Prai Jaya.

"Bagi kami, jika bukan kawan sendiri yang sama-sama membantu, siapa lagi? Hari ini, dia berdepan ujian, siapa tahu mungkin pada masa akan datang kami pula menerima nasib sama?

"Pada waktu sebeginilah sokongan rakan mampu menguatkan semangatnya," kata pemain bes kumpulan XPDC, Zuar, yang berkata mereka sepakat untuk membantu selepas dimaklumkan mengenai keadaan Yazit Ahmad yang terpaksa bekerja walau menghidap sakit buah pinggang kronik demi menampung kos dialisis.

Kumpulan XPDC terpanggil menggerakkan tabung khas untuk Yazit pada Konsert Ulang Tahun Ke-30 XPDC Raja Metal Gegar Utara di Pulau Pinang, 2 Mac depan, bagi meringankan beban pemain dram berkenaan.

Terdahulu, Yazit, 57, dilaporkan disahkan mengalami masalah buah pinggang sejak 10 tahun lalu dan perlu menjalani dialisis membabitkan kos mencecah RM1,000 sebulan.

Bapa kepada tiga cahaya mata itu mengakui sanggup menyertai pemuzik jalanan biar hanya mendapat upah RM30 selepas dibahagikan bersama rakan lain memandangkan bantuan kewangan daripada agensi berkaitan bukanlah sepenuhnya.

Sementara itu, Zuar atau Azuar Md Tasi, 51, memaklumkan dia bersama anggota lain termasuk Mael (vokalis), Amy (dram) dan Jeff (gitar utama) yakin peminat mereka sudah maklum dengan konsep XPDC Kita Peng-Yu yang cukup kental bersama muzik metal.

"Kami berempat selesa dikenali sebagai XPDC Kita Peng-Yu yang tampil di setiap persembahan dengan irama metal dan punya keunikan tersendiri.

"Rasanya orang yang kenal dengan muzik kami tahu perbezaan antara XPDX Kita Peng-Yu dengan sebuah lagi kumpulan, malah peminat terbabit yang meminta kami ‘turun’ ke utara menghiburkan mereka,” katanya.

Tiket menyaksikan persembahan band yang popular dengan lagu C.I.N.T.A, Semangat yang Hilang dan Titian Perjalanan di Pulau Pinang itu dijual pada harga RM50. Konsert terbabit bakal menyaksikan Kristal muncul sebagai kumpulan undangan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH TANGGA HANEZ SURAYA BAKAL TEMUI NOKTAH?

Tiada hujan tiada ribut, tiba-tiba timbul berita yang mengatakan rumah tangga pelakon Hanez Suraya dan suaminya, Romie Razin Adilha bakal menemui noktah.

Ini kerana melalui satu perkongsian gambar di forum CARI, nama Hanez Suraya didakwa tersenarai dalam kes Mal yang terdapat di Mahkamah Rendah Syariah, Shah Alam.

Klik untuk gambar besar

Perkara ini sekaligus memberi kejutan kepada orang ramai kerana keluarga ini dilihat sentiasa ceria dengan kehadiran cahaya mata pertama mereka, Putri Aleesya yang kini berusia setahun.

Menurut laman web Mahkamah Syariah Wilayah Persekutuan, kes Mal merangkumi beberapa perkara dalam kekeluargaan Islam termasuklah tentang pembubaran keluarga.

Namun sehingga kini, Hanez masih belum mengeluarkan kenyataan rasmi berkaitan perkara berkenaan. Apa pun, jika sudah bersedia pastinya Hanez akan berkongsi kisah sebenar yang melanda dirinya.

Sumber & foto: Rotikaya & forum CARI

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GELARAN 'MAKAN' ATAU 'BUAYA' - AZHARINA TAK KISAH, ANGGAP SATU PUJIAN

Gelaran 'makan' atau 'buaya' diberikan kepadanya, membawa maksud dia suka membayangi atau menguasai rakan duet dalam nyanyian, penyanyi Azharina Azhar atau Nina menganggap ia adalah satu pujian. Dia juga tidak berkecil hati malah berterima kasih kepada mereka yang memberikan gelaran itu kepadanya kerana ia membuatkannya mahu memberikan yang terbaik kepada rakan duetnya apabila dijemput untuk menyanyi bersama.

Isu Nina dikatakan suka menguasai persembahan sehingga digelar penyanyi yang suka 'makan' rakan duet seperti 'buaya' timbul apabila dia dijemput untuk menyanyi bersama kumpulan One Nation Emcees bagi minggu duet di konsert Gegar Vaganza musim keenam (GV6) malam tadi.

Kata Nina, Mimie daripada One Nation Emcees menghubunginya dan memberitahu sebaik saja pengumuman mereka akan berduet diumumkan di minggu ketiga konsert GV6, ada seorang pengurus artis datang kepadanya dan meminta anggota kumpulan itu berhati-hati kerana pemenang Gegar Vaganza musim ketiga itu suka 'makan' rakan duet.

"Jihan (pengacara GV6) juga turut menggelar saya buaya di atas pentas. Saya tidak kisah dan anggap ia satu pujian, tetapi kasihanilah rakan duet saya. Apabila perkara ini diperkatakan apa pula perasaan mereka. Takut ia mempengaruhi umum terhadap bakat mereka," katanya.

Klik untuk gambar besar

Katanya, dia tahu isu itu dibangkitkan berdasarkan nyanyian duetnya bersama bekas penyanyi kumpulan Rio, Shafie di konsert Gegar Vaganza musim kelima: "Ia pada saya tidak adil. Kenapa mereka tidak melihat penampilan saya berduet bersama Hazami dan juga Idayu yang membawa kemenangan kepada mereka sebelum ini.

"Saya memang mempunyai nada suara yang besar tetapi sebagai penyanyi apabila diminta berduet dengan penyanyi lain sudah tentu saya akan membuat kajian terlebih dahulu dan menilai kemampuan vokal rakan duet. Menerusi latihan pula kita akan cari keserasian supaya peserta yang bertanding lebih menonjol," ujarnya.

Menurutnya, apabila dalam pertandingan seperti GV6, nyanyian penyanyi jemputan sepertinya tidak akan diberikan markah, jadi tiada sebab untuk dia ‘makan’ atau ‘telan seperti buaya’ persembahan atau nyanyian penyanyi yang menjadi rakan duetnya.

Kata Nina, pada peringkat awal apabila diberitahu mengenai pandangan penggiat terhadap dirinya itu, dia agak kesal sehingga membuatkan dia meluahkannya di laman sosial. Namun apabila difikirkan kembali dan melihatnya dari sudut positif, penyanyi yang mula popular menerusi lagu Elegi Sepi itu menganggap gelaran terbabit ibarat pembakar semangat untuk dia memberikan persembahan terbaik bersama rakan duetnya.

www.myartis.com / Sumber & foto: Harian Metro & Instagram Azharina Azhar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ANAK - ALONG CHAM TAK HALANG BEKAS ISTERI JUMPA, CUMA TAK BOLEH BAWA KELUAR KE MANA-MANA

Pelawak dan pelakon, Along Cham, 39, yang sudah enam tahun bercerai itu sehingga kini masih lagi menerima kiriman mesej daripada netizen di Instagram yang mendakwa dia menghalang bekas isteri, Zila Saeron bertemu anak mereka, Ahmad Danial, 11.

Along atau nama sebenarnya, Muhammad Nizamudin Ahmad berkata, dia tidak pernah menghalang seorang anak bertemu ibunya kerana walau apapun yang sudah berlaku, 'syurga' Danial tetap pada ibunya.

"Saya masih tahu agama dan sampai bila-bila pun dia adalah ibu kandung Danial yang harus dihormati dan disayangi anak saya. Kenapa saya nak halang mereka berjumpa? Bekas isteri boleh saja datang melawat anak di rumah ibu bapa saya di Johor.

Klik untuk gambar besar

"Pintu rumah keluarga saya sentiasa terbuka dan sedia menerima tetamu. Cuma, untuk dia (bekas isteri) bawa keluar anak saya ke mana-mana tidak bolehlah kerana mengikut keputusan yang sudah diputuskan mahkamah ketika bercerai dulu.

"Tapi, kalau datang nak melawat Danial dipersilakan. Saya okey kerana tahu mesti anak saya pun rindukan ibunya. Selama ini saya tidak pernah halang dia berjumpa anak," jelasnya yang dipetik sebagai berkata kepada Harian Metro.

Untuk makluman, Along mendirikan rumah tangga bersama Zila yang juga penyanyi dan bekas bintang Akademi Fantasia 4 (AF4) pada 2011. Namun, mereka bercerai talak satu pada 29 Ogos 2016 selepas lima tahun hidup bersama.

Along berkata, kali terakhir Zila berjumpa anak mereka ialah dua tahun lalu. Menurutnya, Zila tetap berhubung dengan Danial menerusi telefon sehingga hari ini.

Bercerita mengenai luahan kerinduan Danial terhadap ibunya, Along berkata, anaknya itu ada juga memberitahu dapat berjumpa Zila di dalam mimpi dan dia gembira.

Sementara itu, mengenai hasratnya untuk berumah tangga semula, Along memberitahu, soal jodoh baharunya diserahkan kepada ketentuan Allah kerana fokus utamanya kini memang kepada anak saja.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES MOHON SAH CERAI ABBY ABADI DAN FARHAN DITANGGUH 11 JUN

Pelakon Abby Abadi, 37, memberitahu Mahkamah Rendah Syariah Gombak. Timur, Selangor bahawa suaminya Muhammad Noor Farhan Che Bakar, 24,  telah melakukan dua kali lafaz cerai terhadapnya. Tambah Abby, ia (lafaz cerai itu) tidak dimaklumkan kepada mahkamah.

Artikel terdahulu:

PERKAHWINAN ABBY ABADI GOYAH - NORMAN HAKIM TERKEJUT

Bagaimanapun, kes permohonan pengesahan cerai itu terpaksa ditangguhkan oleh Hakim Syarie iaitu Shaiful Azli Jamaludin kepada 11 Jun depan bagi membolehkan lafaz cerai kali pertama difailkan.

Abby atau nama sebenarnya Arbaiyah Abdul Manan, 37, sebelum itu menjelaskan kepada Hakim bahawa suaminya pernah memberitahu seorang kenalan
bahawa mereka sudah bercerai.

Tambahnya, mereka awalnya sudah meminta nasihat daripada bapa saudara Farhan yang juga defendan dalam kes ini dan mereka kemudiannya melakukan rujuk tanpa melaporkan kes berkenaan kepada mahkamah.

Menurut Abby, ia telah berlaku pada Januari lalu.

Untuk rekod, Abby dan Farhan bernikah di Thailand pada 9 Julai 2013 iaitu sehari sebelum menjelangnya Ramadan.

Selain Farhan, Abby juga pernah berkahwin dengan pelakon Norman Hakim sebelum bercerai pada 2008. Hasil perkahwinan dengan Norman, mereka mempunyai tiga orang anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


31 GAMBAR - HAZAMA & GENERVIE KAM KINI SUAMI ISTERI

Setelah lima tahun menyulam cinta, akhirnya bekas juara Akademi Fantasia musim ke-9 (AF9), Hazama, 33, sah bergelar suami kepada pilihan hatinya, Genervie Kam, 37, seorang pemuzik dengan sekali lafaz kira-kira jam 10.30 pagi semalam.

Majlis pernikahan yang diadakan secara kecil-kecilan di sebuah villa di Gombak yang hanya dihadiri oleh keluarga dan teman terdekat sahaja itu menyaksikan Genervie menerima mas kahwin sebanyak RM300.

Klik untuk gambar besar

"Ini adalah permintaan saya dan keluarga kedua-dua belah pihak pun bersetuju dengan melakukan apa yang wajib saja. Cukuplah sekadar majlis ringkas untuk meraikan saya dan isteri. Penyatuan ini cukup memberikan kebahagiaan bermakna walaupun tanpa kenduri besar-besaran," kata Hazama.

Pasangan ini lebih selesa memilih untuk melangsungkan perkahwinan dengan melakukan perkara yang wajib sahaja tanpa mengadakan majlis yang gah seperti selebriti lain.

Tahniah kami ucapkan kepada Hazama dan isteri, semoga perkahwinan ini akan kekal selamanya.

Sumber: Berita Harian

Foto: #hazamagenervie & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERIMA UGUTAN: "TEMBAK SAMPAI MATI....." - ALTIMET

"Kalau Tuhan kata aku mati kena tembak, aku tutup mulut ke, aku lari sampai bulan ke, kena tembak juga. Nak tembak saya, betul-betul jalankan perintah Tuhan, tembak sampai mati, kalau tak mati tu yang susah tu. Ye tak?

"Peace and love," demikian kata penyanyi rap, Altimet yang mendedahkan menerima ugutan daripada pengikutnya di laman Instagram yang ingin menembak dirinya sekiranya dia tidak menutup mulut.

Altimet bagaimanapn tidak gentar dengan ugutan itu malah mencabar individu itu berbuat demikian sekiranya Tuhan sudah tertulis dia mati kerana ditembak.

Penyanyi lagu 'Amboi' itu berkata demikian ketika membalas komen individu menggunakan akaun nama @jebat_garang yang meninggalkan komen ugutan di foto ketika berada di Johor Bharu baru-baru ini.

Klik untuk gambar besar

"Ini JB bro... Jaga-jaga bro... tutup mulut kalau tak nak kena tembak bro," tulis individu tersebut menerusi ruang komen di laman Instagram Altimet pada Ahad.

Bagaimanapun, individu itu membalas semula komen mengatakan ia sekadar lagu dan mempersoalkan mengapa penyanyi lagu 'Bunga' itu mengambil perkara tersebut secara serius.

Rata-rata pengikut di laman sosialnya mengatakan bahawa individu itu hanya menggunakan akaun palsu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


URUSAN CERAI - ZARINA ANJOULIE LEGA SUDAH SELESAI

"Assalamualaikum guys, Anju hari ini di Mahkamah Sendayan... Alhamdulillah dah selesai semua kes cerai, semuanya berjalan lancar, semua orang sangat membantu. Anju jumpa Yas dekat situ je, lepas tu tak jumpa sudah... cuma sedih sikit tak dapat cakap bye kat Yas tadi.

Hari ini nak sambung jemput Martin dekat sekolah dan teruskan kehidupan," demikian kata pelakon Zarina Anjoulie yang meluahkan rasa syukur apabila urusan penceraiannya dengan Eilyas Azhar atau lebih dikenali sebagai Yas dipermudahkan dan berakhir dengan baik pada Rabu.

Zarina atau lebih mesra dipanggil Anju berkongsi perkara tersebut menerusi laman laman Instagram. memuat naik video berada di Mahkamah Syariah Seremban bagi menyelesaikan urusan tersebut dan akan meneruskan kehidupan seperti biasa.

Klik untuk gambar besar

Pada 27 Januari lalu, Zarina telah menegjutkan ramai pihak apabila mengumumkan bahawa perkahwinannya dengan Eilyas sudah berakhir selepas enam bulan mereka mendirikan rumah tangga.

Zarina berkata keputusan itu adalah yang terbaik buatnya dan kini dia mahu fokus kepada kerjaya, anak lelaki dan keluarganya. Zarina dalam masa turut mengucapkan terima kasih kepada mereka yang sentiasa memberikan sokongan terhadapnya sepanjang melalui tempoh sukar ini.

"Terima kasih banyak atas kata-kata semangat dan sokongan ini... saya sangat hargai mesej semangat dan doa. - "Tak tahu macam mana nak balas. Terima kasih banyak," ujarnya.

Untuk makluman, Zarina mendirikan rumah tangga dengan Eilyas pada 17 Julai tahun lalu di Pejabat Agama Islam Daerah Seremban, Negeri Sembilan selepas empat tahun bergelar ibu tunggal.

Sebelum ini, dia pernah mendirikan rumah tangga dengan jejaka berasal dari Brunei pada tahun 2015 dan bercerai pada Disember 2016. Hasil perkahwinan itu mereka dikurniakan seorang anak lelaki yang diberi nama Awangku Gabriel Martin Ezra.

www.myartis.com / Sumber & foto: mStar & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA REMAJA 18 TAHUN AJAK FASHA KAHWIN

"Pagi-pagi Jumaat budak 18 tahun dah ajak saya kahwin... Haih. Apa pun terima kasih sebab ada keinginan nak kahwin dengan kakak yang dah tak berapa muda ni dik oiii.

"Adik... baru 18, jangan la ajak kakak kahwin. Belajar dulu OK. Tolong keluarga awak dahulu," demikian kata pelakon Fasha Sandha yang berkongsi komen seorang pengikutnya yang secara terbuka meluahkan hasrat untuk menjadikan dia sebagai isteri.

Tidak mengambil serius mengenai komen itu, Fasha sebaliknya berterima kasih kepada remaja berusia 18 tahun itu kerana mempunyai keinginan untuk berkahwin dengannya.

Klik untuk gambar besar

Fasha kini sedang berkawan rapat dengan aktor Aidil Aziz dan pelakon itu memberitahu mereka sudah bertemu keluarga kedua-dua belah pihak.

Aktres itu memberitahu mereka berkawan baik sejak Aidil, 31, bergandingan dengannya untuk sitkom 'Mamu Mami Gosip' pada awal tahun ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AIMAN TINO MAKIN PULIH - IBU SYAK JANGKITAN KUMAN PADA PARU-PARU DISEBABKAN TABIAT HISAP VAPE, MINTA BERUBAH

Selepas tiga hari dimasukkan ke sebuah pusat perubatan, difahamkan akibat jangkitan kuman pada paru-paru, ibu kepada penyanyi Aiman Tino memaklumkan keadaan anaknya itu kini semakin pulih.

Hazelina atau Riena, 46, berkata, masalah kesihatan Aiman disyaki berpunca daripada penggunaan rokok elektronik atau vape selain tabiat berkongsi alatan tersebut bersama rakan-rakannya.

"Alhamdulillah keadaan Aiman semakin baik. Insya Allah akan dibenarkan keluar hospital hari ini (Isnin). Berdasarkan pemeriksaan, terdapat kuman pada bahagian paru-paru. Kami syak ia berpunca daripada vape. Aiman pun sering kongsi alat tersebut dengan rakan-rakan. Kita pun tak tahu jika rakannya itu ada penyakit lain dan sebagainya," kata ibu Aiman.

Riena memberitahu sepanjang berada di hospital, Aiman menerima rawatan antibiotik bagi menghilangkan jangkitan kuman berkenaan. Malah dia juga berharap agar Aiman akan meninggalkan tabiat menghisap rokok elektronik atau sebarang alatan yang boleh menbahayakan kesihatan.

"Sekarang ini Aiman perlu berehat di rumah terlebih dahulu. Semoga keadaannya akan kembali pulih dan tiada sebarang masalah serius. Saya juga dah pesan suapaya tak lagi hisap vape sebab takut nanti ada masalah lain yang menanti di masa akan datang," tutur ibu Aiman yang sebelum ini memaklumkan anaknya dimasukkan ke hospital menerusi hantaran di Instagram pada Ahad.

Klik untuk gambar besar

Sementara itu, bapa Aiman iaitu Yusri Ishak turut mengulas mengenai kesihatan anaknya. Aiman yang dimasukkan ke pusat perubatan, kelmarin turut mengadu mengalami sakit di bahagian kiri dada setiap kali batuk.

Aiman mengalami batuk sejak lebih tiga minggu lalu. Kelmarin, doktor memaklumkan paru-paru Aiman dijangkiti kuman menyebabkan dia ditahan di wad.

"Jangkitan kuman dalam paru-parunya juga sudah semakin pulih. Cuma dia masih lagi batuk dan setiap kali batuk, dia mengadu sakit di bahagian kiri dada.

"Kalau berdasarkan maklumat doktor, ia berkemungkinan besar berkaitan dengan otot sebab bila kita batuk, otot akan turut terkesan. Apapun, mohon doakan kesihatan Aiman dan kalau semuanya okay, dia akan dibenarkan pulang hari ini," jelas bapa Aiman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - RAGAM SI KEMBAR BERAYA

Seronok melihat gambar-gambar yang dikongsikan oleh Nurul Syuhada Nurul Ain, Eina Azman dan Fad Bocey yang beraya bersama anak kembar mereka.

Suasana raya bertambah meriah dengan kehadiran si kembar ni.

Jom lihat!

RAJA ABDUL MATEEN & RAJA NOUR EMAAN - ANAK NURUL SYUHADA

--- IKLAN ---

ARIANNA AUBREY & KARL KAREEF - ANAK EINA AZMAN

HAYYAN & ZAYYAN - ANAK FAD BOCEY

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERUK DIHENTAM - AZWAN ALI TUTUP AKAUN TWITTER

Nama Azwan Ali atau Diva AA sememangnya sentiasa panas. Sebelum ini,  banyak  kontroversi yang melanda dirinya. Antaranya ialah memaki hamun peminat wanita di
Twitter pasal isu Me'nate, luahan rasa tidak puas hati terhadap agensi pengurusan umrah dan juga Nabil Ahmad yang tidak menegur dirinya dan kata-kata yang kurang bermoral dan dilihat menghina mangsa kemalangan jalan raya di Aidilfitri.

Akibat kata-kata yang ditulisnya, ramai pengguna Twitter yang mengecam dan mengkritik tindakannya. Kebanyakannya menganggap ia adalah satu perbuatan yang tidak patut. Ramai yang menasihati Azwan agar berubah, lebih-lebih lagi apabila dia telah menunaikan umrah beberapa kali.

Klik gambar untuk size besar

Akibat dikritik dan dikecam teruk, Azwan telah pun mengambil keputusan untuk menutup akaun Twitternya.

Namun sebelum penutupan tersebut dilakukan, Azwan sempat memberi kata-kata terakhir kepada pengikut-pengikut setianya di Twitter.

Apa yang lucunya, Azwan menerusi akaun IGnya telah memaklumkan yang dia telah pergi ke Maxis untuk menutup akaun Twitternya. First time pula dengar kena pergi Maxis untuk tutup akaun Twitter. Mungkin Azwan Ali tak tahu hanya perlu tekan butang deactivate sahaja.

"AT MAXIS ! ACC TWITS AGONG DIVA AA ? @azwanhjali NOW ? DE ACTIVATED ! ????? GUD BYE ALLLLLLL GONNA MISS NO 1 DARING TWITTER ACC IN THE WORLD ! DE ACTIVATED ? BUKAN TANDA TUNDUK ! IN FACT? AZWAN ALI TERUJA RELA HATI TUTUP ACC TWITS AGONG DIVA AA BCOZ TERLALU BERSEPAH FAKED PEOPLE & ANJINGGGG GILA KURAP MUKA MANUSIA TERHODOH ! #NOTanyMORE UNDERSTAND," tulis Azwan.

Kami tahu pasti ramai yang kecewa dengan tindakan Azwan menutup akaun Twitternya. Ramai yang menjadikan kata-kata Azwan yang sukar difahami sebagai satu tempat menghilangkan stress.

Apa pun, semoga dengan penutupan akaun ini, kontroversi yang bakal melanda diva popular ini akan berkurangan di masa hadapan.

Sumber: BN

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PILIH 20 FEBRUARI 2020 KAHWIN: "KENA BUANG RASA CEMBURU" - REMY ISHAK

"Kalau sudah ada calon, esok juga saya nak kahwin. Saya memang nak kahwin, tapi apakan daya jodoh tak sampai lagi. Cuma tarikh saja yang sudah ada iaitu 20 Februari tahun depan. Jadi, saya mempunyai masa beberapa bulan lagi untuk mencapai misi itu.

"Orang cakap saya terlalu memilih, tapi dalam soal perkahwinan memang kena pilih.Kita nak berkahwin untuk tempoh yang lama dan kalau boleh kekal selamanya. Bukan nak sekejap saja. Saya tak nak selepas beberapa tahun berkahwin timbul masalah," kata pelakon Remy Ishak yang sudah memilih tarikh 20 Februari tahun hadapan untuk melangsungkan perkahwinan meskipun belum lagi mempunyai calon isteri.

Menurut Remy, tarikh itu dipilih sebagai persediaan melangkah ke fasa baru dalam hidupnya selepas putus tunang baru-baru ini. Tinggal beberapa bulan sahaja lagi untuk mencapai misi tersebut, Remy, 37, berkata, dalam soal jodoh memang perlu memilih kerana tiada siapa mahu berkahwin dalam tempoh sekejap.

Klik untuk gambar besar

Dalam pada itu, Remy mengakui memang sukar wanita diluar sana untuk menjadi isterinya kerana perlu membuang sifat cemburu memandangkan dia bekerja dalam industri hiburan dan mempunyai ramai peminat wanita. Tutur Remy, dia masih mencari calon sesuai untuk dijadikan pasangan hidup dan menjalani kehidupan sebagai suami isteri.

"Menjadi isteri saya memang susah. Pertama, kena buang rasa cemburu. Kalau sudah cemburu, tidak akan ada yang positif. Dari situ akan wujud sikap mengongkong. Saya pula nak bergerak dan membawa keluarga ke arah bahagia dan berjaya. Kalau itu berlaku ia akan menjadi susah.

"Saya berada dalam bidang hiburan dan mempunyai ramai peminat wanita. Selepas ini perkara yang tak ada apa, dijadikan masalah pula. Saya tak mahu semua ini. Jika saya cuba kawal sekali pun, susah. Cemburu dengan perempuan ibarat irama dan lagu. Takkan saya nak berhenti berlakon? Kalau berhenti sekali pun, perkara sama tetap terjadi," ujarnya.

www.myartis.com / Sumber & foto: Harian Metro & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - ZANDER, JADI PELAWAK ATAU DOKTOR?

Gambar terkini Zander Xayne Iskander, anak sulung Harith Iskander dan Jezamine Lim yang lahir pada 8 Mac 2012. Nampaknya, Zander makin comel dan sihat di bawah jagaan isteri Harith, yang juga merupakan doktor perubatan.

Bak kata pepatah, ke mana tumpahnya kuah kalau tidak ke nasi? Mungkinkah apabila besar nanti Zander akan mengikut kerjaya ayahnya sebagai pelawak atau mungkin mengikut kerjaya ibunya menjadi seorang doktor?

Klik untuk imej besar...

Lebih menarik, Zander juga mempunyai raut wajah yang lucu sama seperti wajah ayahnya yang botak dan kelakar. Harap-harap, Zander tak pening kepala untuk memilih. Seperti lawak bapanya dalam persembahan stand-up comedy 'Lawak Ke Der' di Istana Budaya beberapa bulan lalu... "I'm old school but my wife is new school".


'PELUKAN ANGKASA' DINOBATKAN SEBAGAI JUARA AJL-36

Malam tadi, Anugerah Juara Lagu (AJL) Ke-36 yang disiarkan secara langsung di Dewan Merdeka, Pusat Dagangan Dunia Putra, Kuala Lumpur, telah pun melabuhkan tirainya dengan menobatkan lagu 'Pelukan Angkasa' ciptaan Raja Nazrin Shah dan Fazleena Hishammuddin sebagai juara.

Menewaskan 11 lagu yang lain, melayakkan lagu 'Pelukan Angkasa' nyanyian SOG dan Shila Amzah membawa pulang hadiah wang tunai berjumlah RM100,000 dan trofi bersalut emas.

Naib juara dimenangi penyanyi Marsha Milan dengan lagu 'Cinta' yang membawa pulang hadiah wang tunai RM50,000 dan trofi. Tempat ketiga disandang lagu 'Mimpi' nyanyian Haqiem Rusli yang menawarkan ganjaran wang tunai RM30,000 dan trofi.

Klik untuk gambar besar

Seperti menepati ramalan, Aina Abdul memenangi Vokal Terbaik menerusi lagu 'Sepi' ciptaan sepenuhnya Aina dan berjaya membawa pulang RM12,000 berserta trofi.

Manakala Persembahan Terbaik dimenangi lagu 'Cinta' nyanyian Marsha Milan, ciptaan Bunga Cantik dan Hang Nadim sekali gus berjaya meraih RM18,000 tajaan bersama NOIR Beauty Essence..Cantik dengan NOIR berserta trofi.

Bagi kategori Penyanyi Pilihan Popular AJL 36 pula diberikan kepada Aina Abdul dan Khai Bahar menerusi lagu 'Nafas Cinta' dan berjaya membawa pulang hadiah wang tunai RM5,000 berserta trofi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - ISTERI SELAMAT LAHIRKAN 'BABY GIRL', NUBHAN KINI BERGELAR BAPA

Tahniah diucapkan kepada bekas bintang Akademi Fantasia musim ke-6 (AF6), Nubhan yang kini begelar bapa apabila isterinya, Afifah Hidayah Tawfek selamat melahirkan anak sulung mereka.

Difahamkan, isteri Nubhan melahirkan seorang bayi perempuan di Hospital Pakar KPJ Seremban semalam.

Berita gembira tersebut dikongsikan oleh Nubhan menerusi laman Instagram miliknya hari ini.

Untuk rekod, pemilik nama sebenar Ahmad Nubhan Ahamad, 31, dan Afifah berkahwin pada pada 29 Ogos 2015 di Seremban, Negeri Sembilan.

Semoga kehadiran cahaya mata ini akan memurahkan lagi rezeki dan menambahkan sinar kebahagiaan dalam hidup Nubhan dan isteri.

Nampaknya hari raya tahun ini bertambah meriahlah dengan kehadiran orang baru dalam keluarga itu.

Klik untuk gambar besar

www.myartis.com / Sumber: Nubhan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom